open-index/open-wikipedia-markdown huggingface dataset:
നീർപ്പുല്ല്

ഒരു ഏകവർഷിയായ കുറ്റിച്ചെടിയാണ് **നീർപ്പുല്ല്**. . 30-40 സെന്റിമീറ്ററോളം ഉയരം വയ്ക്കുന്ന ഈ ചെടിയുടെ വേരുകൾ നാരുപടലമായിട്ടാണ് ഉള്ളത്. ഏഷ്യയിലെ മിക്കയിടങ്ങളിലും നനവാർന്ന സ്ഥലങ്ങളിൽ വളരുന്നു. വിത്തിൽ നിന്നും മുറിഞ്ഞ തണ്ടുകളിൽ നിന്നും പുതിയ തൈകൾ ഉണ്ടാവും. ഇതിനെ ഒരു കളയായി കരുതിപ്പോരുന്നു. കേരളമടക്കമുള്ള ഇന്ത്യയിലെ പകുതിയോളം സംസ്ഥാനങ്ങളിൽ ഈ സസ്യം കാണപ്പെടുന്നു.

ഇന്ത്യൻ ഉപഭൂഖണ്ഡത്തിൽ, തെക്കൻ ചൈനയിൽ, തെക്കുകിഴക്കൻ ഏഷ്യയിലും, വടക്കേ ആസ്ട്രേലിയയിലും ഇത് കാണപ്പെടുന്നു. മൺസൂൺ വനത്തിലെ ഈ സസ്യം പുൽമേട്ടിൽ വളരുന്നു. ഇന്ത്യയിൽ ഔഷധസസ്യമായി ഇത് ഉപയോഗിക്കുന്നു. പന്നികൾക്കുള്ള ഭക്ഷണമായി ഇത് ഉപയോഗിക്കുന്നുണ്ട്

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഗൈറസ്

വലിയ വൈറസ്സുകളാണ് **ഗൈറസ്സുകൾ**. "**ജയന്റ് വൈറസ്**" (Giant Virus) എന്നതിന്റെ ചുരുക്കരൂപമാണ് **ഗൈറസ്**. 
## അവലംബം


വർഗ്ഗം:വൈറസുകൾ
https://archive.today/20131224000921/www.deshabhimani.com/periodicalContent5.php?id=984
ബ്ലാക്ക് പാന്തേഴ്സ്

കറുത്ത വംശജരുടെ സുരക്ഷയ്ക്കായി 1966 ൽ **ഹ്യൂ .പി.നോട്ടൻ, ബോബി സീൽ** എന്നിവർ ഓക്ക് ലൻഡിൽ വച്ചു രൂപീകരിച്ച സംഘടനയാണ്**ബ്ലാക്ക് പാന്തേഴ്സ്**. *ബ്ലാക്ക് പാന്തർ പാർട്ടി ഫോർ സെൽഫ് ഡിഫൻസ്* എന്നായിരുന്നു രൂപീകരണ വേളയിലെ ഇതിന്റെ നാമം. പോലീസ് അതിക്രമങ്ങളിൽ നിന്നും കറുത്തവംശജരെ രക്ഷിയ്ക്കുക എന്നതായിരുന്നു ഇതിന്റെ പ്രാഥമിക ഉദ്ദേശം.

1960-1970 കാലത്ത് അമേരിയ്ക്കൻ രാഷ്ട്രീയത്തിൽ കറുത്തവംശജരുടെ ഗണനീയമായ രാഷ്ട്രീയസ്വാധീനത്തിനു ഈ സംഘടന കാരണമായിട്ടുണ്ട്..എന്നാൽ കറുത്തവരുടെ മാത്രം ദേശീയത എന്ന തത്ത്വത്തിനു ഇതു എതിരായിരുന്നു താനും.
ഈസംഘടനയുടെ പ്രസിദ്ധീകരണമായിരുന്നു ബ്ബ്ലാക്ക് പാന്തർ.1967 ൽ ആണ് ഇതു പ്രസിദ്ധീകൃതമായത്.

## അവലംബം

## പുറംകണ്ണികൾ

*Seattle Black Panther Party History and Memory Project The largest collection of materials on any single chapter.
* BlackPanther.org official website according to the Dr. Huey P. Newton Foundation.
*FBI file on the BPP 
*Incidents attributed to the Black Panthers at the START database

വർഗ്ഗം:അമേരിക്കയിലെ സംഘടനകൾ
ബൃഹന്നന്ദി ശില്പം

കേരളത്തിൽ പെരുമ്പാവൂരിനു സമീപത്ത് കോടനാട് പോകുന്നവഴിയിൽ അയ്മുറി മഹാദേവക്ഷേത്രത്തിനു സമീപത്താണ് ഇന്ത്യയിലെ ഏറ്റവും വലിയ നന്ദിവിഗ്രഹമായ **ബൃഹന്നന്ദി പ്രതിമ** സ്ഥാപിച്ചിട്ടുള്ളത്. ഇതിനു മുപ്പതടിയോളം ഉയരമുണ്ട്. 
 
## സ്ഥാനം
പെരുമ്പാവൂരിൽനിന്നും  കോടനാട്ടേക്ക് പോകുന്ന വഴിയിൽ ഏകദേശം 4 കിലോമീറ്റർ മാറിവഴിയരികിൽ  അയ്മുറിമഹാദേവക്ഷേത്രം. സ്ഥിതിചെയ്യുന്നു.
## ഘടന
കോൺക്രീറ്റിൽ നിർമ്മിച്ചിരിക്കുന്ന മഹാനന്ദിയുടെ അടിത്തറക്കുതന്നെ 42 അടി നീളവും 18 അടി വീതിയുമുണ്ട്. നന്ദിക്ക് 30 അടിയിലേറെ ഉയരമുള്ള ഈ ശിൽപ്പം നിർമ്മിച്ചത് എൻ. അപ്പുക്കുട്ടൻ പാലക്കുഴയാണ്.
## ചിത്രശാല

File:Brhndi.jpg|
File:ശിലലിഖിതം അയ്മുറി.jpg|നന്ദിപ്രതിമയുടെ ഫലകം
File:Nandi88.jpg|നന്ദി പ്രതിമ

## അവലംബം


വർഗ്ഗം:ഇന്ത്യയിലെ ശില്പങ്ങൾ
വർഗ്ഗം:കേരളത്തിലെ ശില്പങ്ങളും പ്രതിമകളും
മുട്ടന്ന

ഏകവർഷിയായ ഒരു കുറ്റിച്ചെടിയാണ് **മുട്ടന്ന**. . കൃഷിയിടങ്ങളിൽ ഇതിനെ ഒരു കളയായി കരുതിപ്പോരുന്നു. വർഷം മുഴുവൻ പൂക്കളും കായകളും ഉണ്ടാകുന്ന ഈ ചെടി വിത്തുവഴിയാണ് വിതരണം ചെയ്യപ്പെടുന്നത്. നനവുള്ള ഇടങ്ങളിൾ കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
മൊഗ്ഗലിപുത്ര

ബി.സി. മൂന്നാം നൂറ്റാണ്ടിൽ (327 - 247 BC) ജീവിച്ചിരുന്ന ബുദ്ധമത സന്യാസിയും പണ്ഢിതനുമാണ് **മൊഗ്ഗലിപുത്ര** അഥവാ ടിസ്സ (Moggaliputta-Tissa).  അദ്ദേഹം ജനിച്ചത് മഗധയിലെ പാടലീപുത്രയിലാണ് (ഇന്നത്തെ പാറ്റ്ന). അദ്ദേഹത്തെ മദ്ധ്യദേശത്തെ സാമൂഹ്യപ്രവർത്തകൻ എന്ന നിലയിൽ നാഗാർജ്ജുനന്റെ പിൻഗാമിയായും ബുദ്ധതത്വങ്ങളുടെ വിവർത്തകനായും കാണുന്നു.  മൗര്യരാജാവായ അശോകന്റെ ആത്മീയ ഉപദേഷ്ടാവായിരുന്നു മോഗ്ഗലിപുത്ര. അശോകൻറെ പുത്രൻ മഹേന്ദ്ര ഇദ്ദേഹത്തിൻറെ ഉപദേശപ്രകാരം ബുദ്ധമതസന്യാസിയാകുകയും, പിന്നീട് ശ്രീലങ്കയിൽ ധർമ്മപ്രചാരാണത്തിൽ ഏർപ്പെടുകയും ചെയ്തു.

## ജനനം, ബാല്യം
പാടലീപുത്രയിലെ മൊഗ്ഗലി എന്ന ബ്രാഹ്മണന്റെ പുത്രനായിട്ടാണ് ടിസ്സ ജനിച്ചത്. ചെറുപ്രായത്തിൽ തന്നെ വേദങ്ങളിൽ പാണ്ഡിത്യം നേടിയ ടിസ്സയെ ബുദ്ധമത്തിലേക്ക് സ്വീകരിക്കുന്നതിനുവേണ്ടി സിഗ്ഗവ, കാണ്ടവജി മുതലായവർ തിരഞ്ഞുകൊണ്ടിരുന്നു. ടിസ്സയുടെ ഏഴാം വയസ്സിൽ സിഗ്ഗവ അദ്ദേഹത്തെ കണ്ടുമുട്ടുകയും, ടിസ്സ ബുദ്ധമതം സ്വീകരിക്കുയും ചെയ്തു. തുടർന്ന് അദ്ദേഹത്തിന് 'നിർവാണം' ലഭിക്കുകയും പാടലീപുത്രത്തിലെ മുഴുവൻ സന്യാസിമാരുടേയും തലവനായി മാറുകയും ചെയ്തു.

ഒരുവന്റെ മകനേയോ മകളേയോ കൂടി സംഘത്തിൽ ചേർക്കുന്നതോടുകൂടി മാത്രമേ അവന് ബുദ്ധനോട് പൂർണ്ണബന്ധം സ്ഥാപിക്കാനാകൂ എന്ന് ഒരു ചോദ്യത്തിന് ഉത്തരമായി ടിസ്സ ഒരിക്കൽ അശോകനോട് പറയുകയുണ്ടായി. ഈ അഭിപ്രായത്തോട് യോജിച്ച അശോകൻ തന്റെ മകൻ മഹേന്ദ്രയേയും, മകൾ സംഘമിത്രയേയും ബുദ്ധസന്യസിമാരാക്കി.

അശോകൻ വിളിച്ചുകൂട്ടിയ മൂന്നാം ബുദ്ധ കൗൺസിലിൽ വച്ച് അതിൽ സംബന്ധിച്ച സന്യാസിമാരെ ചോദ്യം ചെയ്ത് ബുദ്ധന്റെ  തത്ത്വങ്ങളോട് എതിർപ്പ് പ്രകടിപ്പിച്ചവരെ സന്യാസത്തിൽ നിന്ന് പുറത്താക്കി.

## അവസാനകാലം
അശോകന്റെ ആധിപത്യത്തിൻറെ ഇരുപത്തേഴാം വർഷം, എൺപതാം വയസ്സിൽ മൊഗ്ഗലിപുത്ര അന്തരിച്ചു.

## അവലംബം


വർഗ്ഗം:ബുദ്ധമതം
മിഖായേൽ കലാഷ്‌നികോവ്

മുൻ റഷ്യൻ ജനറലും എ.കെ-47 തോക്ക് രൂപകല്പന ചെയ്ത വ്യക്തിയുമാണ് **മിഖായേൽ ടിമൊഫ്യെവിച്ച് കലഷ്‌നികോവ്** () ( നവംബർ 10 1919 –  ഡിസംബർ 23 2013). 1938-ൽ അദ്ദേഹം റെഡ് ആർമിയിൽ ചേർന്നു. അദ്ദേഹത്തിന്റെ തൊന്നൂറാം ജന്മദിനത്തിൽ റഷ്യ ഹീറോ ഓഫ് റഷ്യ ബഹുമതി നൽകി ആദരിക്കുകയുണ്ടായി.ഓർഡർ ഓഫ് ലെനിൻ പുരസ്കാരവും ലഭിച്ചിട്ടുണ്ട്.

## ജീവിതരേഖ
സൈബീരിയയിൽ ഒരു കർഷകകുടുംബത്തിലാണ് കലഷ്‌നികോവ് ജനിച്ചത്. ചെറുപ്പത്തിൽ ഒരു കവിയാകനാണ് കലഷ്‌നികോവ് ആഗ്രഹിച്ചിരുന്നത്. റെയിൽവേയിൽ ക്ലാർക്കായി ജോലി ആരഭിച്ച അദ്ദേഹം 1938-ൽ സോവിയറ്റ് യൂണിയന്റെ റെഡ് ആർമിയിൽ ചേർന്നു.  1941-ൽ തന്റെ ഇരുപത്തിരണ്ടാം വയസിൽ രണ്ടാം ലോക മഹായുദ്ധത്തിൽ ഷെൽ ആക്രമണത്തിൽ പരിക്കേൽകുകയും പിന്നീട് ആയുധനിർമ്മാണ രംഗത്തേക്കു വരികയായിരുന്നു.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം:നവംബർ 10-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഡിസംബർ 23-ന് മരിച്ചവർ
ചിത്തിരക്കായൽ

വേമ്പനാട്ടു് കായലിലെ മനുഷ്യനിർമ്മിതമായ ഒരു ദ്വീപാണു് **ചിത്തിരക്കായൽ**. നെൽക്കൃഷി ചെയ്യാനായി ഉയർത്തിയെടുത്ത പ്രദേശമാണിതു്. ശ്രീചിത്തിരതിരുനാൾ മഹാരാജാവിന്റെ കല്പനയുടെ പിൻബലത്തിലാണ് മുരിക്കുമ്മൂട്ടിൽ ഔതച്ചൻ അഥവാ മുരിക്കൻ .ചിത്തിര (716 ഏക്കർ), റാണി (568 ഏക്കർ), മാർത്താണ്‌ഡം (674 ഏക്കർ) എന്നിങ്ങനെ  1959 ഏക്കർ ഭൂമിയോളം കായൽ നിലങ്ങൾ നികത്തിയെടുത്തത്. .,കായൽ നികത്തിയെടുക്കാൻ പിന്തുണയും നൽകിയ തിരുവിതാംകൂർ റീജൻറ് റാണി സേതു ലക്ഷ്മിഭായി, ചിത്തിരതിരുനാൾ മഹാരാജാ എന്നിവരോടുള്ള നന്ദിസൂചകമായാണ് ജോസഫ് മുരിക്കൻ നികത്തിയെടുത്ത കായൽ നിലങ്ങൾക്ക് ചിത്തിര, റാണി, മാർത്താണ്‌ഡം എന്നിങ്ങനെ നാമകരണം ചെയ്തത്.

## അവലംബങ്ങൾ

വർഗ്ഗം:കേരളത്തിലെ ദ്വീപുകൾ
സോവിയറ്റ് യൂണിയനിൽ പ്രസിദ്ധീകരിച്ച മലയാള പുസ്തകങ്ങൾ

ഇന്ത്യയ്ക്ക് പുറത്ത് മലയാളം പുസ്തകങ്ങൾ പ്രസിദ്ധീകരിച്ച അപൂർവ്വം രാജ്യങ്ങളിലൊന്നാണ് സോവിയറ്റ് യൂണിയൻ. അക്കാലത്ത് റഷ്യൻ പുസ്തകങ്ങൾ ഇന്ത്യയിലെ പ്രധാന ഭാഷകളിലെല്ലാം വിവർത്തനം ചെയ്ത് പ്രസിദ്ധീകരിക്കുകയുണ്ടായി. ഈ പുസ്തകങ്ങൾ വിതരണം ചെയ്യാനുള്ള വിപുലമായ വീതരണ ശൃംഖലകൾ ഇന്ത്യയിലുടനീളം ഉണ്ടായിരുന്നു. മലയാള പുസ്തകങ്ങളുടെ വിതരണക്കാർ തിരുവനന്തപുരത്തെ പ്രഭാത് ബുക്ക് ഹൗസ് ആയിരുന്നു.

സോവിയറ്റ് പുസ്തകങ്ങൾ നാനാമേഖലയിൽ നിന്നുള്ളവർ പ്രസിധീകരിച്ചിരുന്നു.പ്രത്യയ ശാസ്ത്രം,പ്രധാനമായി മാർക്സിസം - ലെനിനിസം, സോഷ്യലിസം വിമർശനങ്ങൾ തുടങ്ങിയവ. പോപ്പുലർ സയൻസ് ഗ്രന്ഥങ്ങൾ പാഠപുസ്തകങ്ങൾ, ജീവചരിത്രങ്ങൾ, സാമൂഹ്യ ശാസ്ത്രപുസ്തകങ്ങൾ, മറ്റു വൈജ്ഞാനിക മേഖലയിലെ ഗ്രന്ഥങ്ങൾ, റഷ്യൻ എഴുത്തുകാരുടെ സാഹിത്യ സൃഷ്ടികൾ അങ്ങനെ ഒട്ടനവധി മേഖലകളിലെ പുസ്തകങ്ങൾ ലോകത്തെല്ലായിടത്തുമെന്നപോലെ കേരളത്തിലും ലഭ്യമായിരുന്നു. ഈ പുസ്തകങ്ങളെല്ലാം മേനിക്കടലാസിൽ അന്ന് ലഭ്യമായ ഏറ്റവും പുതിയ സാങ്കേതിക വിദ്യയിൽ മനോഹരമായി പ്രസിധീകരിച്ചു.

## പ്രസാധകർ
കർണ്ണാടകയിൽ നവകർണ്ണാടക പബ്ളിക്കേഷൻസ് പ്രൈവറ്റ് ലിമിറ്റഡ് എന്ന സ്ഥാപനവും ആന്ധ്ര പ്രദേശിൽ വിശാലാന്ധ്ര പബ്ലിഷിങ് ഹൗസ് തമിഴ് നാട്ടിൽ ന്യു സെഞ്ച്വറി ബുക്ക് ഹൗസ് പ്രൈവറ്റ് ലിമിറ്റഡും ഡെൽഹിയിൽ പീപ്പിൾസ് പബ്ലിഷിങ് ഹൗസും സോവിയറ്റ് പുസ്തകങ്ങൾ അതതു ഭാഷകളിൽ വിതരണം ചെയ്തു. കേരളത്തിലെ സോവിയറ്റ് പുസ്തകങ്ങളുടെ വിതരണക്കാർ പ്രഭാത് ബുക്ക് ഹൗസ് ആയിരുന്നു. കേരളത്തിൽ തിരുവനന്തപുരം, കൊല്ലം, കോട്ടയം, ആലപ്പുഴ, എറണാകുളം, തൃശൂർ, പാലക്കാട് , കോഴിക്കോട്, കണ്ണൂർ എന്നിങ്ങനെ ഒൻപതോളം സ്ഥലങ്ങളിൽ ഇവരുടെ ശാഖകൾ ഉണ്ടായിരുന്നു. ഓരോ വർഷവും കേരളത്തിലങ്ങോളമിങ്ങോളം മൊബൈൽ പുസ്തക പ്രദർശനവും വിതരണവും നടത്തിയിരുന്നു.

## വിവർത്തനം
സോവിയറ്റ് ഗ്രന്ഥങ്ങളുടെ വിവർത്തനത്തിനായി അതത് ഭാഷകളിലെ വിദഗ്ദ്ധരെ സോവിയറ്റ് യൂണിയനിൽ എത്തിച്ചാണ് ഗ്രന്ഥങ്ങൾ ഇറക്കിയിരുന്നത്. വിവർത്തനം അതത് ഭാഷകളിൽ അടിക്കാനുള്ള സംവിധാനങ്ങൾ അവിടെത്തന്നെ ക്രമീകരിച്ചിരുന്നു. റഷ്യനിൽ നിന്നും അനേകം ഗ്രന്ഥങ്ങൾ വിവർത്തനം ചെയ്തവരിൽ ചിലരാണ് മോസ്കോ ഗോപാലകൃഷ്ണൻ, ഓമന, സുഭദ്രാ പരമേശ്വരൻ, എ.പാറേക്കുന്നേൽ തുടങ്ങിയവർ. 

## പുസ്തകപ്പട്ടിക

## അവലംബം

## പുറത്തേക്കുള്ള കണ്ണികൾ
*http://www.booksofsovietunion.blogspot.com/
*The soft power of the Soviet Union, The Economic Times, (archive url)
*Gopalakrishnan has translated 200 Russian books, newindianexpress (archive url)
*ഓർമകൾക്കെന്തു സുഗന്ധം, മാതൃഭൂമി (archive url)
പുസി റയട്ട്

റഷ്യയിലെ ഒരു സർക്കാർ വിരുദ്ധ സ്ത്രീപക്ഷ സംഗീതവൃന്ദമാണ്  **പുസി റയട്ട്** .പതിനൊന്ന് അംഗങ്ങൾ അടങ്ങിയ ഈ റോക്ക് സംഘം 2011ലാണു രൂപീകരിയ്ക്കപ്പെടുന്നത്. ലൈംഗിക ന്യൂനപക്ഷ അവകാശങ്ങൾക്കും,സ്ത്രീ അനുകൂല രാഷ്ട്രീയ നിലപാടുകൾക്കു വേണ്ടിയും ഈ വൃന്ദം പ്രവർത്തിച്ചുവരുന്നു.    തെളിഞ്ഞതും  കടുംനിറത്തിലുമുള്ള വസ്ത്രവിധാനങ്ങളോടെ പൊതുവീഥികളിൽ പൊടുന്നനെ പ്രത്യക്ഷപ്പെടുന്ന ഇവർ തത്സമയം തന്നെ സംഗീതപരിപാടികൾ അവതരിപ്പിയ്ക്കുകയും, അത് ഇന്റർനെറ്റിൽ പ്രചരിപ്പിയ്ക്കുകയും ചെയ്യുന്നു.

റഷ്യൻ പ്രസിഡന്റ്  പുടിന്റെ കടുത്ത വിമർശകരായ ഇവർ വ്ലാഡിമിർ പുടിനെ  *സ്വേച്ഛാധിപതി* എന്നു വിശേഷിപ്പിയ്ക്കുകയുണ്ടായി. പുടിന്റെ രാഷ്ട്രീയ പാർട്ടിയ്ക്ക് റഷ്യൻ ഓർത്തഡോക്സ് സഭയുമായുള്ള ബന്ധങ്ങളെയും ഇവർ നിശിതമായി വിമർശിയ്ക്കുകയുണ്ടായി.

2012 ഫെബ്രുവരി 21 നു മോസ്കോയിലെ സോലിയാസ് കത്തീഡ്രൽ  അങ്കണത്തിൽ ഈ സംഘത്തിലെ അഞ്ചുപേർ അപ്രതീക്ഷിതമായി നടത്തിയ പരിപാടി ഏറെ വിവാദമാകുകയും അംഗങ്ങൾ അറസ്റ്റിലാകുകയും ചെയ്തു.  ഈ പ്രകടനം  "Punk Prayer - Mother of God, Chase Putin Away!" എന്ന പേരിൽ  ഇന്റർനെറ്റിൽ പ്രചരിപ്പിയ്ക്കുകയുമുണ്ടായി.
2012. ആഗസ്റ്റ് 17 നു മതനിന്ദയ്ക്കും,പള്ളിഅങ്കണത്തിലെ അതിക്രമങ്ങൾക്കും കുറ്റപത്രം ചാർത്തപ്പെട്ട ഇതിലെ മൂന്ന് അംഗങ്ങൾക്ക് രണ്ടുവർഷം തടവു ലഭിച്ചു.എന്നാൽ സർക്കാർ പൊതുമാപ്പ്  നൽകിയതുപ്രകാരം മരിയ അല്യോഖിന,നദേഷ്ദ എന്നിവരെ ജയിലിൽ നിന്നു 2013 ഡിസംബർ 23 നു  മോചിപ്പിച്ചു
### 2018 ഫിഫ ലോകകപ്പ് ഫൈനൽ
15 July, 2018ന് നഡേഷ്ഡ ടോളോക്കോനിക്കൊവ(Nadezhda Tolokonnikova)യുടെ ഭർത്താവായി അറിയപ്പെടുന്ന പ്യോട്ടർ വെർസിലോവ്(Pyotr Verzilov), പുസ്സി റയട്ടിലെ മൂന്ന് അംഗങ്ങളോടൊപ്പം പോലീസ് ഉദ്യോഗസ്ഥരെപ്പോലെ വേഷം ധരിച്ച് ഫ്രാൻസും ക്രൊയേഷ്യയും തമ്മിലുള്ള ലോകകപ്പ് ഫുട്ബോൾ ഫൈനൽ മത്സരത്തിന്റെ രണ്ടാം പകുതിക്കിടെ കളിക്കളത്തിലേക്ക് ഇരച്ചു കയറി. ഈ പ്രതിഷേധത്തിന് "പോലീസ് കളിയിൽ പ്രവേശിക്കുന്നു" എന്നാണ് പേരിട്ടിരുന്നത്(Policeman Enters the Game). ക്രൊയേഷ്യൻ പ്രതിരോധത്തിലെ ദെജാൻ ലോവ്റെൻ ഇവരിലൊരാളെ തള്ളി താഴെയിട്ട ശേഷമാണ് സുരക്ഷാ ഉദ്യോഗസ്ഥർ പ്രതിഷേധക്കാരെ ഗ്രൗണ്ടിന് പുറത്തേക്ക് കൊണ്ട് പോയത്. പ്രതിഷേധക്കാരിലെ ഒരു സ്ത്രീ ഗ്രൗണ്ടിന് നടുവിലെത്തി ഫ്രഞ്ച് മുൻ നിരയിലെ കൈലിയൻ എംബാപ്പെയ്ക്ക് ഇരുകൈകളും ഉയർത്തി ഹൈ ഫൈവ് കൊടുത്തിരുന്നു.
## പുറംകണ്ണികൾ

* 
* 
* 
## അവലംബം

വർഗ്ഗം:റഷ്യൻ സംഗീതം
മിഖായേൽ ഖോദൊർക്കോവിസ്ക്കി

പ്രശസ്തനായ റഷ്യൻ ബിസിനസുകാരനും സാമൂഹ്യപ്രവർത്തകനും രചയിതാവുമാണ് **മിഖായിൽ ബോറിസോവിച്ച് ഖോദൊർക്കോവിസ്ക്കി** (റഷ്യൻ: Михаи́л Бори́сович Ходорко́вский, ; ജ: 26 ജൂൺ 1963) 

## അവലംബം


വർഗ്ഗം:1963-ൽ ജനിച്ചവർ
വർഗ്ഗം:ജൂൺ 26-ന് ജനിച്ചവർ
കോളേജ് ഓഫ് എഞ്ചിനീയറിംഗ്, കരുനാഗപ്പള്ളി

കൊല്ലം ജില്ലയിലെ ഒരു സർക്കാർ എഞ്ചിനീയറിംഗ് കോളേജാണ് **കോളേജ് ഓഫ് എഞ്ചിനീയറിംഗ്, കരുനാഗപ്പള്ളി**. .കൊല്ലം ജില്ലയിലെ രണ്ടാമത്തെ എഞ്ചിനീയറിംഗ് കോളേജ് ആണ് ഇത്.കേരള സർക്കാരിന്റെ ഐ എച്ച് ആർ ഡി വകുപ്പ് നേരിട്ട് നടത്തുന്ന കോളേജാണിത്. 1999 ൽ കോളേജ് സ്ഥാപിതമായി. കംപ്യൂട്ടർ സയൻസ്& എഞ്ചിനീയറിങ്ങ്, ഇലക്ട്രോണിക്സ് & കമ്യൂണിക്കേഷൻ എഞ്ചിനീയറിംഗ്, ഇലക്ട്രിക്കൽ & ഇലക്ട്രോണിക്സ് എഞ്ചിനീയറിംഗ്,ഇൻഫർമേഷൻ ടെക്നോലോജി  എന്നിങ്ങനെ നാല് കോഴ്സുകളാണ് ഇവിടെ ഉള്ളത്. ഇപ്പോഴത്തെ പ്രിൻസിപ്പാൾ പ്രൊഫസർ.(ഡോ.) ജയാ വി ൽ ആണ്

## ഡിപ്പാർട്ടുമെന്റുകൾ
*കമ്പ്യൂട്ടർ സയൻസ്
*ഇലക്ട്രോണിക്സ്
*ഇലക്ട്രിക്കൽ
*ജനറൽ എഞ്ചിനീയറിംഗ്
*അപ്ലൈഡ് സയൻസ്
*ഇൻഫർമേഷൻ ടെക്നോളജി

## കോഴ്സുകൾ
### ബിരുദ കോഴ്സുകൾ
#### റെഗുലർ ബി.ടെക് കോഴ്സുകൾ

#ഇലക്ട്രിക്കൽ  ആന്റ് ഇലക്ട്രൊണിക്സ് എൻ‌ജിനീയറിംഗ് (60 സീറ്റ്‌)
#ഇലക്ട്രോണിക്സ് ആന്റ് കമ്മ്യൂണികേഷ്ൻ എൻ‌ജിനീയറിംഗ് (60 സീറ്റ്‌)
#കമ്പ്യൂട്ടർ സയൻസ് ആന്റ് എൻ‌ജിനീയറിംഗ് (60 സീറ്റ്‌)
#ഇൻഫർമേഷൻ ടെക്നോലോജി (30 സീറ്റ്‌)

### ബിരുദാനന്തര ബിരുദ കോഴ്സുകൾ
#### എം.ടെക് കോഴ്സുകൾ
#ഇലക്ട്രോണിക്സ് എൻ‌ജിനീയറിംഗ് (സിഗ്നൽ പ്രോസിസ്സിംഗ്)  (24 സീറ്റ്‌)
#കമ്പ്യൂട്ടർ സയൻസ് ആന്റ് എഞ്ചിനീയറിംങ്ങ് (ഇമേജ് പ്രോസിസ്സിംഗ്) (24 സീറ്റ്‌)

## പ്രവേശനം
കോളേജിലേയ്കുള്ള പ്രവേശനം പ്രവേശന പരീക്ഷകളുടെ അടിസ്ഥാനത്തിലാണ്.
### ബിരുദ കോഴ്സുകളിലേക്കുള്ള പ്രവേശനം
കേരള സർക്കാർ നടത്തുന്ന പ്രവേശന പരീക്ഷയായ [കെ.ഇ.എ.എം] (Kerala Engineering Agricultural Medical) വഴി പ്രവേശനം. തിരുവനന്തപുരത്തെ പ്രവേശന പരീക്ഷാ കണ്ട്രോളർ ആണിത്‌ സംഘടിപ്പിക്കുന്നത്‌.

### ബിരുദാനന്തര ബിരുദ കോഴ്സുകളിലേക്കുള്ള പ്രവേശനം
ഇന്ത്യൻ ഇൻസ്റ്റിറ്റൂട്ട് ഓഫ് ടെക്നോളജി (ഐ.ഐ.റ്റി) നടത്തുന്ന GATE പരീക്ഷ വഴി പ്രവേശനം.

## അവലംബം


വർഗ്ഗം:കൊല്ലം ജില്ലയിലെ എഞ്ചിനീയറിങ് കോളേജുകൾ
കുറ്റാലം

തമിഴ് നാട്ടിലെ തെങ്കാശി ജില്ലയിൽ തെങ്കാശി പട്ടണത്തിനും ചെങ്കോട്ടയ്ക്കും ഇടക്കായി സ്ഥിതി ചെയ്യുന്ന ഭൂവിഭാഗമാണു് **കുറ്റാലം**. തമിഴിൽ കുറ്റ്രാലം എന്നും, ഇംഗ്ലീഷിൽ **Courtallam** എന്നും പറയും. സമുദ്ര നിരപ്പിൽ നിന്നും 520 അടിയോളമുയരത്തിലാണീ സ്ഥലം. പശ്ചിമഘട്ടത്തിലെ പൊതിഗൈ മലനിരകളിൽ നിന്നുത്ഭവിക്കുന്ന ഒൻപത് മനോഹരങ്ങളായ വെള്ളച്ചാട്ടങ്ങളാണിവിടത്തെ പ്രധാന ആകർഷണം. പിന്നെ നിരവധി ക്ഷേത്രങ്ങളും. കേരളത്തിൽ തെക്ക് പടിഞ്ഞാറൻ കാല വർഷം തകർത്തു പെയ്യുമ്പോൾ മഴനിഴൽ  പ്രദേശമായ ഇവിടെ നേർത്ത ചാറൽ മഴയായിരിക്കും  (സാറൽ). വിനോദ സഞ്ചാരികൾക്ക്  ഏറെ പ്രിയംകരമാണീ നനയാത്ത മഴ. കേരളത്തിൽ നിന്ന് ആഞ്ഞ്  വീശുന്ന കാറ്റാണിവിടുത്തെ ആയിരക്കണക്കിന്ന് വരുന്ന കാറ്റാടി മില്ലുകളുടെ ഇന്ധനം.

തെക്കിന്റെ ആരോഗ്യ സ്നാനഗൄഹം എന്നും കുറ്റാലം പരാമർശിക്കപ്പെടാറുണ്ട്. ഇവിടെയുള്ള വെള്ളച്ചാട്ടങ്ങളുടെ ഒരു ലഘു വിവരണം താഴെ കൊടുത്തിരിക്കുന്നു.

## പേരരുവി:

ഏതാണ്ട് 60 മീറ്റർ ഉയരം വരുന്ന പ്രധാന വെള്ളച്ചാട്ടമാണിത്. മെയിൻ ഫാൾസ്  എന്നാണറിയപ്പെടുന്നത്. തൊട്ടടുത്ത് തന്നെ കുറ്റ്രാലനാഥർ (ശിവൻ)ക്ഷേത്രവും സ്ഥിതി ചെയ്യുന്നു.
## ചിറ്റരുവി:
പേരരുവിക്കല്പമകലെയുള്ള ചെറിയ വെള്ളച്ചാട്ടം ചിറ്റരുവി എന്നറിയപ്പെടുന്നു. ചിറ്റരുവിക്ക് മുകളിലൂടെ മല കയറിയാൽ ചമ്പാദേവിയിലെത്താം. 
## ചമ്പാദേവി വെള്ളച്ചാട്ടം

ചമ്പാദേവി വെള്ളച്ചാട്ടവും ചമ്പാദേവി അമ്പലവും  അടുത്തടുത്തായി സ്ഥിതി ചെയ്യുന്നു. സാധാരണ ഇങ്ങോട്ട് പ്രവേശനം ഇല്ല. എല്ലാ മാസവും പൗർണമി നാളിൽ ക്ഷേത്രത്തിൽ പ്രത്യേക പൂജ നടക്കുമ്പോൾ മാത്രം ഭക്തർ സംഘങ്ങളായി  ഇവിടെ വരും. അന്ന്  ഒരു ദിവസം  മാത്രം  ഇവിടം ജനസാന്ദ്രമാവും.
## തേനരുവി വെള്ളച്ചാട്ടം
സാഹസികമായി വീണ്ടും മുകളിലേക്ക് കയറിയാൽ തേനരുവിയിലെ ഗംഭീരമായ വെള്ളച്ചാട്ടത്തിലെത്താം. മല കയറുവാൻ ഫോറസ്റ്റ് വകുപ്പിന്റെ സമ്മതം ആവശ്യമായി വരും. വഴി അതീവ ദുർഘടം തന്നെ.
## പഴയ കുറ്റാലം അരുവി
മെയിൻ ഫാൾസ്  എത്തുന്നതിന് മുൻപ് ഇടത്തു തിരിഞ്ഞ്, അംബൈ റോഡിലൂടെ ഏഴ് കിലോമീറ്റർ പോയാൽ, പഴയ കുറ്റാലം വെള്ളച്ചാട്ടത്തിലെത്താം.
## ഐന്തരുവി വെള്ളച്ചാട്ടം
മെയിൻ ഫാൾസിൽ നിന്ന് അഞ്ചെട്ട് കിലോമീറ്റർ പോയാൽ ഐന്തരുവിയായി.ഇവിടെ വെള്ളച്ചാട്ടം അഞ്ചായിപ്പിരിഞ്ഞു വീഴുന്ന മനോഹര കാഴ്ച ആസ്വദിക്കാം. 
ഇതിനടുത്ത് തന്നെ ഒരു പഴത്തോട്ട അരുവിയും ഉണ്ട്. പുലി അരുവിയും (Tiger Falls), വി ഐ പി ഫാൾസും അടുത്ത് തന്നെയാണു. ഔഷധ സസ്യങ്ങളാൽ സമ്പന്നമായ പൊതിഗൈ മലകളിൽ നിന്ന് വരുന്ന ഈ ജലത്തിനു ഔഷധ ഗുണമുണ്ട്. അതിനാൽ കുറ്റാലത്തെ ഏതു വെള്ളച്ചാട്ടത്തിൽ കുളിച്ചാലും, മറ്റെങ്ങും ലഭിക്കാത്ത സൗഖ്യം  ലഭിക്കുമെന്ന് ജനം വിശ്വസിക്കുന്നു.
## ചിത്രശാല

File:Old courtallumnfalls4.jpg|thumb|പഴയ കുറ്റാലം അരുവി
File:Five falls 1.jpg|thumb|ഐന്തരുവി
File:Old kutrallum falls night shot.jpg|thumb|പഴയ കുറ്റാലം അരുവി- ഒരു രാത്രികാല ദൃശ്യം
File:Thenaruvi.jpg|thumb|Thenaruvi water falls in dense forest about 5 km from Courtallum
File:Thenaruvi falls 2.JPG|thumb|Roaring Thenaruvi falls
File:Kutrallum main falls 2 stages.jpg|thumb|The two stages of Kutrallum main falls



## അവലംബം
*പ്രദേശത്ത് നടത്തിയ പഠന പര്യടനം.

* http://www.tamilnadutourism.org/places/courtallam.html
* http://www.whereincity.com/photo-gallery/waterfalls/courtallam-waterfall-440.htm 
* http://kalakad.info/courtallam.html 

വർഗ്ഗം:തമിഴ്നാട്ടിലെ സ്ഥലങ്ങൾ
നായാട്ട് രീതികൾ

കേരളത്തിൽ നിലവിലുണ്ടായിരുന്ന പഴയ **നായാട്ടുവിധികൾ** അഥവാ **നായാട്ട് രീതികൾ** താഴെ ചേർക്കുന്നു. കലാവിനോദങ്ങൾ കഴിഞ്ഞാൽ  പ്രചാരം നേടിയിരുന്ന കായികവിനോദമായിരുന്നു നായാട്ട്.
*അയ്യൻപടി കുറിച്ചു നായാട്ട്
*അർജ്ജുനൻ പടി വിളിച്ചു നായാട്ട്
*വേടൻ വഴി കൂരൻ നോക്കൽ
*കാട്ടാളൻ വഴി കൂട്ടിൽ
*കുറിനായാട്ട്
*വിളിനായാട്ട്
*പള്ളിവേട്ട
*കുട്ടിയതും വെറുമ്പുറം
*കണ്ടതും ഓർമ്മിക്ക നായാട്ട്
*ഇളകിയതും

## അവലംബം

വർഗ്ഗം:വിനോദങ്ങൾ
തൈക്കാട്ടുശ്ശേരി

ആലപ്പുഴ ജില്ലയിലെ ചേർത്തല താലൂക്കിൽ ഉള്ള ഒരു പ്രദേശമാണ് **തൈക്കാട്ടുശ്ശേരി**. തൈക്കാട്ടുശ്ശേരി എന്ന പേരിൽ തൈക്കാട്ടുശ്ശേരി ഗ്രാമപഞ്ചായത്ത്, തൈക്കാട്ടുശ്ശേരി വില്ലേജ്, തൈക്കാട്ടുശ്ശേരി ബ്ലോക്ക് പഞ്ചായത്ത് എന്നിവയുണ്ട്. തൈക്കാട്ടുശ്ശേരി പഞ്ചായത്തിന്റെ കിഴക്കും പടിഞ്ഞാറും അതിർത്തികൾ വേമ്പനാട്ടു കായലാണ്. വടക്ക് പാണാവള്ളി പഞ്ചായത്ത് തെക്ക് പള്ളിപ്പുറം പഞ്ചായത്ത്. സിലിക്കാ മണൽകുന്നുകളാൽ പ്രസിദ്ധമായിരുന്നു ഈ പ്രദേശം.

തുറവൂർ- പമ്പാ പാതയിലെ പ്രധാന പാലങ്ങളിലൊന്നായ തൈക്കാട്ടുശ്ശേരി പാലത്തിന്റെ നിർമ്മാണം നടക്കുന്നു.
ലഘുചിത്രം|തൈക്കാട്ടുശ്ശേരി പാലത്തിന്റെ നിർമ്മാണം

## പുറത്തേക്കുള്ള കണ്ണികൾ
* തൈക്കാട്ടുശ്ശേരി
ജയിംസ് ഡാറ

ലഘുചിത്രം|ജയിംസ് ഡാറ
ആലപ്പുഴയിൽ കയർ വ്യവസായത്തിനു തുടക്കം കുറിച്ച വ്യവസായിയായിരുന്നു **ജയിംസ് ഡാറ**. 
## ജീവിതരേഖ
അയർലാന്റിൽ ജനിച്ച ഇദ്ദേഹം അമേരിക്കൻ സ്വദേശിയായിരുന്നു. 1859 ൽ ആദ്യ കയർ ഫാക്ടറി ആലപ്പുഴയിൽ സ്ഥാപിച്ചു. ബ്രിട്ടണിലേയും പശ്ചിമ ഉപഭൂഖണ്ഡത്തിലേയും തണുപ്പുള്ള സാഹചര്യത്തിൽ ജീവിക്കുന്ന ജനങ്ങൾക്ക് ചുരുങ്ങിയ ചെലവിൽ അല്പം സുഖകരമായ തറവിരിപ്പ് നൽകുക എന്നതായിരുന്നു അദ്ദേഹത്തിന്റെ ഉദ്ദേശം.  
## അവലംബം


വർഗ്ഗം:വ്യവസായികൾ
വർഗ്ഗം:കയർ
പത്തൊൻപതാം നൂറ്റാണ്ടിലെ അച്ചടിശാലകൾ (കേരളം)

പത്തൊൻപതാം നൂറ്റാണ്ടിൽ കേരളത്തിൽ സ്ഥാപിയ്ക്കപ്പെട്ട പ്രധാന ചില അച്ചടിശാലകളുടെ വിവരം താഴെച്ചേർത്തിരിക്കുന്നു.

## അവലംബം

വർഗ്ഗം:അച്ചടിശാലകൾ
കോപ്പിഹാർട്ട്

**കോപ്പിഹാർട്ട്** എന്നത് ഒരു കൃതിയെ സൂചിപ്പിക്കുന്നതും അത് പകർത്താൻ ആഹ്വാനം ചെയ്യുന്നതുമായ ഒരു വാക്കാണ്. അതിന് ഒരു ലൈസൻസിന്റെ സ്വഭാവമുണ്ടെന്നല്ലാതെ നിയമപരമായ പിൻബലമൊന്നുമില്ല.  
സാധാരണയായി കോപ്പിറൈറ്റ് അടയാളത്തിന്റെ സ്ഥാനത്ത് (©), ഒരു വെളുത്ത ഹൃദയ ചിഹ്നം (**♡**, യൂണീകോഡ് കാരക്ടർ U+2661)ഉപയോഗിച്ചാണ് ഇത് സൂചിപ്പിക്കുന്നത്. ഇതുപ്രകാരമുള്ള ലൈസൻസ് വാചകം ഏതാണ്ട് താഴേ കാണും പ്രകാരമാണ്.

"**♡ പകർത്തുക എന്നത് ഒരു സ്നേഹപ്രകടനമാണ്. ദയവായി പകർത്തിയാലും.**"
## കണ്ണികൾ
# http://copyheart.org/ 

വർഗ്ഗം:പകർപ്പവകാശം
സദനം വാസുദേവൻ

തായമ്പകയിലും കഥകളിമേളത്തിലും പ്രസിദ്ധനായ കലാകാരനാണ് **സദനം വാസുദേവൻ**. കേരള  സർക്കാരിന്റെ പല്ലാവൂർ അപ്പുമാരാർ പുരസ്‌കാരവും (2013) കേരള സംഗീത നാടക അക്കാദമി ഫെല്ലോഷിപ്പും (2019 ൽ) ലഭിച്ചു.2024 ൽ കലാമണ്ഡലം കല്പിതസർവകലാശാലാ ഫെല്ലോഷിപ്പ് ലഭിച്ചു.

## ജീവിതരേഖ
മലപ്പുറം ജില്ലയിൽ അങ്ങാടിപ്പുറത്ത് കരിമ്പനയ്ക്കൽ വീട്ടിൽ മീനാക്ഷി അമ്മയുടെയും ചെനങ്കര ഗോപാലൻ നായരുടെയും മകനായി ജനിച്ച സദനം വാസുദേവൻ ഏഴാം വയസ്സിൽ ചെണ്ട പഠിക്കാൻ ആരംഭിച്ചു. പിന്നീട് പേരൂർ ഗാന്ധിസേവാസദനത്തിൽ ചേർന്ന് പല്ലശ്ശന ചന്ദ്രമന്നാടിയാരുടെ ശിഷ്യനായി അഭ്യാസം തുടർന്നു. മദ്ദളം, ഇടയ്ക്കയും തിമിലയും വായിക്കാറുണ്ട്. മട്ടന്നൂർ ശങ്കരൻകുട്ടിമാരാരെപ്പോലെ നിരവധി പ്രസിദ്ധന്മാരുടെ ഗുരുവാണ്.

## പുരസ്കാരങ്ങൾ
*കേരള  സർക്കാരിന്റെ പല്ലാവൂർ അപ്പുമാരാർ പുരസ്‌കാരം  (2013)

## അവലംബം


വർഗ്ഗം:കഥകളി കലാകാരന്മാർ
വർഗ്ഗം:പല്ലാവൂർ പുരസ്കാരം നേടിയവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കലാമണ്ഡലം ഫെലോഷിപ്പ് ലഭിച്ചവർ
നെല്ലിയോട് വാസുദേവൻ നമ്പൂതിരി

കഥകളിയിൽ സഹൃദയ പ്രശംസനേടിയ ഒട്ടേറെ വേഷങ്ങൾ അവതരിപ്പിച്ചിട്ടുള്ള കലാകാരനാണ് **നെല്ലിയോട് വാസുദേവൻ നമ്പൂതിരി**1999ൽ കേന്ദ്രസംഗീതനാടക അക്കാദമി അവാർഡ്, 2013ലെ  കേരള സർക്കാരിന്റെ കഥകളി പുരസ്‌കാരം. എന്നിവ നേടിയിട്ടുണ്ട്.
## ജീവിതരേഖ

എറണാകുളം ജില്ലയിലെ ചേരാനെല്ലൂരിൽ പ്രസിദ്ധ തന്ത്രി കുടുംബമായ നെല്ലിയോട് മനയിൽ വിഷ്ണുനമ്പൂതിരിയുടെയും പാർവതി അന്തർജനത്തിന്റെയും മകനാണ്. കോട്ടയ്ക്കൽ പി.എസ്.വി. നാട്യസംഘത്തിലും കേരള കലാമണ്ഡലത്തിലും അഭ്യാസം പൂർത്തിയാക്കി. നാട്യാചാര്യൻ വാഴേങ്കട കുഞ്ചുനായരുടെ ശിഷ്യനായിരുന്നു. പുത്രി മായയും കഥകളി രംഗത്ത് സജീവമാണ്. 
2021 ആഗസ്റ്റ് 2-ന് ഈ പ്രതിഭ ബാലിവധത്തിലെ പ്രസിദ്ധമായ മുക്തിം മേ ദേഹി എന്ന പദം ചൊല്ലിക്കൊണ്ട് അന്തരിച്ചു.  പാൻക്രിയാസിലെ റ്റ്യൂമർ ആയിരുന്നു അസുഖം.

## കഥകളി രംഗം
ചുവന്ന താടി വേഷങ്ങളിൽ അടുത്തകാലത്തെ ഏറ്റവും മികവാർന്ന താരം നെല്ലിയോടായിരുന്നു. അദ്ദേഹത്തിന്റെ തൃഗർത്തൻ, കലി, ദുശ്ശാസനൻ, ബകൻ, വീരഭദ്രൻ, എന്നിവ പ്രശസ്തമാണ്. കരിവേഷങ്ങളായ നക്രതുണ്ഡി, സിംഹിക, ശൂർപ്പണഖ, ലങ്കാലക്ഷ്മി എന്നിവയിലും കറുത്തതാടിയായ കാട്ടാളനിലും നെല്ലിയോടിനു കിടപിടിക്കുന്ന നടന്മാർ അപൂർവ്വമായിരുന്നു. അതേസമയം ബ്രാഹ്മണൻ, കുചേലൻ എന്നിവയിലും അദ്ദേഹം തനിമയാർന്ന പ്രകടനം കൊണ്ട് ശ്രദ്ധേയനായിരുന്നു.

## പുരസ്കാരങ്ങൾ
*കേന്ദ്ര സംഗീത്നാടക അക്കാദമി അവാർഡ് (കഥകളി) 199-2000
*കേരള സർക്കാരിന്റെ കഥകളി പുരസ്‌കാരം. (2013)
*കേരള സംഗീത നാടക അക്കാദമിയുടെ 2018 ലെ ഫെലോഷിപ്പ് 

## അവലംബം


വർഗ്ഗം:കഥകളി കലാകാരന്മാർ
വർഗ്ഗം:കഥകളിക്കുള്ള കേരളസംസ്ഥാന പുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
കലാമണ്ഡലം രാമ ചാക്യാർ

കൂടിയാട്ടം, ചാക്യാർകൂത്ത് കലാകാരനാണ് **കലാമണ്ഡലം രാമചാക്യാർ**. കലാമണ്ഡലം കൂടിയാട്ടവിഭാഗത്തിന്റെ അധ്യക്ഷനായിരുന്ന രാമചാക്യാർ 2013 ൽ നൃത്തനാട്യപുരസ്‌കാരം നേടി.
## ജീവിതരേഖ
1950 ൽ തൃശ്ശൂർ ജില്ലയിലെ പൈങ്കുളത്ത് കൊയ്പ്പ ചാക്യാർ മഠത്തിൽ കാവൂട്ടി ഇല്ലോടമ്മയുടെയും അമ്മന്നൂർ പരമേശ്വര ചാക്യാരുടെയും പുത്രനായി ജനിച്ച രാമചാക്യാർ പന്ത്രണ്ടാം വയസ്സിൽ അമ്മയുടെ അമ്മാവൻ പൈങ്കുളം രാമ ചാക്യാരിൽ നിന്ന് കൂടിയാട്ടം അഭ്യസിക്കാൻ തുടങ്ങി. പിന്നീട് കേരള കലാമണ്ഡലത്തിൽ പഠനം തുടർന്നു.  ഇപ്പോൾ കലാമണ്ഡലത്തിൽ വിസിറ്റിങ് പ്രൊഫസറാണ്.

## പുരസ്കാരങ്ങൾ
*കേരള  സർക്കാരിന്റെ നൃത്തനാട്യപുരസ്‌കാരം പുരസ്‌കാരം. (2013) 

## അവലംബം


വർഗ്ഗം:കൂടിയാട്ട കലാകാരന്മാർ
വർഗ്ഗം:ചാക്യാർകൂത്ത് കലാകാരന്മാർ
വർഗ്ഗം:കേരള സർക്കാരിന്റെ നൃത്തനാട്യപുരസ്‌കാരം നേടിയവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
സമയയാത്ര

ത്രിമാന ലോകത്തിൽ രണ്ട് ബിന്ദുക്കൾക്കിടയിൽ യാത്ര ചെയ്യുന്നതുപോലെ സമയത്തിൽ / കാലത്തിൽ രണ്ട് ബിന്ദുക്കൾക്കിടയിൽ യാത്ര ചെയാം എന്ന സാമാന്യസങ്കല്പം ആണ് **സമയ യാത്ര** (Time travel). പൊതുവേ ഭൂതകാലത്തിലേക്കും ഭാവികാലത്തിലേക്കും സമയ യാത്രകൾ നടത്തപ്പെടാം എന്നു കരുതുന്നു. ഇത്തരം യാത്രകൾക്ക് സഹായിക്കുന്ന തരം യന്ത്രങ്ങളെ പൊതുവേ സമയ യന്ത്രങ്ങൾ എന്നു വിളിക്കപ്പെടുന്നു. 

സ്റ്റീഫൻ ഹോക്കിങിന്റെ സിദ്ധാന്തമനുസരിച്ച് ഒരാൾ പ്രകാശ വേഗതയിൽ സഞ്ചരിച്ചാൽ ഭാവിയിൽ എത്താം. സമയം എന്നത് എപ്പോളും ദൂരവും വേഗതയുമായി  ബന്ധപ്പെട്ടിരിക്കുന്നു. ഒരാൾ പ്രകാശവേഗതയിൽ  സഞ്ചരിച്ചാൽ അയാൾക്കു വേണ്ടി സമയം മറ്റുളള വസ്തുക്കളെ അപേക്ഷിച്ചു പതുക്കെ സഞ്ചരിക്കും. അതനുസരിച്ച് ഭാവിയിലേക്കു ഒരാൾക്കു പോകാം പക്ഷെ സമയത്തിനു പുറകോട്ട് പോകാൻ കഴിയില്ല.
രണ്ട് ബിന്ദുക്കൾക്കിടയിൽ യാത്ര ചെയ്യുബ്ബോൾ അവ തമ്മിലുള്ള ഏറ്റവും ചെറിയ ദൂരം ഒരു നേർവരയാണു.പക്ഷെ ആ രണ്ടു ബിന്ദുക്കൾ ഒന്നിനു മുകളിൽ ഒന്നായി ഇരിക്കുമ്പോളാണ് അവ തമ്മിൽ ഒരു ദൂരവും ഇല്ലാതിരിക്കുന്നത്. അങ്ങനെ സമയത്തിലെ  രണ്ട് ബിന്ദുക്കൾക്കിടയിൽ അവ തമ്മിലുള്ള ദൂരം കുറയ്ക്കുവാൻ സഹായിക്കുന്ന യന്ത്രമാണു "ടൈം മെഷീൻ" അഥവാ സമയ യന്ത്രങ്ങൾ.

സമയ യാത്ര അഥവാ സമയസഞ്ചാരം മുഖ്യ പ്രമേയമാക്കിയ നിരവധി ഹോളിവുഡ് ചലച്ചിത്രങ്ങൾ നിർമ്മിക്കപ്പെട്ടിട്ടുണ്ട്.ബാക്ക് ടു ദ ഫ്യൂച്ചർ 1,2,3     , ദ ടെർമിനേറ്റർ, ഡെജാവൂ ,ക്രിസ്റ്റഫർ നോളൻ സംവിധാനം ചെയ്ത 'ഇന്റർസ്റ്റെല്ലാർ' എന്നിവ അവയിൽ ചിലതാണ്.

## അവലംബം

വർഗ്ഗം:സമയം
വർഗ്ഗം:സമയയാത്ര
കോട്ടക്കൽ ശശിധരൻ

രാജ്യാന്തരപ്രശസ്തനായ കഥകളി കലാകാരനാണ് **കോട്ടക്കൽ ശശിധരൻ** എന്നറിയപ്പെടുന്ന ശശിധരൻ.
വിവിധ രാജ്യങ്ങളിൽ കഥകളി അവതരിപ്പിച്ച ഇദ്ദേഹത്തിന് നിരവധി അവാർഡുകളും ലഭിച്ചിട്ടുണ്ട്.
## ജീവിത രേഖ
1851 മെയ് 24ന് മലപ്പുറം ജില്ലയിലെ പന്തല്ലൂരിലാണ് ഇദ്ദേഹം ജനിച്ചതും വളർന്നതും. പരേതരായ പി. ശങ്കുണ്ണിനായർ, ജാനകിയമ്മ എന്നിവരാണ് മാതാപിതാക്കൾ. അഞ്ചാംക്ലാസ് വിദ്യാഭ്യാസത്തിനു ശേഷം കോട്ടയ്ക്കൽ കൃഷ്ണൻകുട്ടിനായർക്കു കീഴിലാണ് എട്ടു വർഷത്തോളം പരിശീലനം പൂർത്തിയാക്കിയത്. 1972ൽ രാഷ്ട്രപതിഭവനിൽ കഥകളി അവതരിപ്പിക്കാൻ അവസരം ലഭിച്ചു. അന്ന് സദസ്സിലുണ്ടായിരുന്ന നർത്തകി മൃണാളിനി സാരാഭായി ശശിധരനെ കാണുകയും അഹമ്മദാബാദിലെ തന്റെ നൃത്തകലാലയത്തിലേക്കു ക്ഷണിച്ചു. മൃണാളിനിക്കു കീഴിൽ 'ദർപ്പണ'യിൽ നൃത്തവിദ്യാർത്ഥിയായതോടെ കഥകളിക്കു പുറമേ ഭരതനാട്യത്തിലും കുച്ചിപ്പുടിയിലും സമകാലീന ഇന്ത്യൻ നാടോടി നൃത്തങ്ങളിലും ശശിധരൻ പരിശീലിച്ചു. അമേരിക്ക, ബ്രിട്ടൻ, ജർമനി, ഓസ്‌ട്രേലിയ, ലക്‌സംബർഗ്, മലേഷ്യ, നെതർലാൻഡ്, മെക്‌സിക്കോ,റഷ്യ, ഇൻഡോനേഷ്യ എന്നിവിടങ്ങളിൽ മൂന്നു ദശാബ്ദത്തിലേറെ ഇന്ത്യൻ തിയറ്റർ ആർട്ടിനെ പരിചയപ്പെടുത്തി.അമേരിക്കയിലും ബ്രിട്ടനിലുമുള്ള നിരവധി യൂണിവേഴ്‌സിറ്റികളിൽ ഭാരതീയ നൃത്തകലാധ്യാപകനായി സേവനമനുഷ്ഠിച്ചു.

### സ്വകാര്യ ജീവിതം
ബാല്യകാല സുഹൃത്തായിരുന്ന വസന്ത പിന്നീട് ജീവിതസഖിയായി. ഏക മകൻ കീർത്തി ശശിധരൻ കാനഡയിൽ റിസ്‌ക് മാനേജ്‌മെന്റ് ജോലിക്കാരനാണ്‌.

## ബഹുമതികൾ
പ്രധാനമന്ത്രിയായിരുന്ന ഇന്ദിരാഗാന്ധി, ഭൂട്ടാൻ മഹാരാജാവ് എന്നിവരിൽ നിന്നും പുരസ്‌കാരങ്ങൾ ഏറ്റുവാങ്ങിയിട്ടുണ്ട്. ഡോ. ബെറ്റി ബർനാഡ്, ജോനാഥൻ ഹോളണ്ടർ, അനിതാരത്‌നം, വി.പി. ചന്ദ്രശേഖർ,ശാന്ത ധനഞ്ജയൻ, ഴാക് ദാംബോയിസ് തുടങ്ങിയവർക്കൊപ്പം 
അരങ്ങിൽ പരിപാടികൾ അവതരിപ്പിച്ചിട്ടുണ്ട്.

വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം: കഥകളി കലാകാരന്മാർ
## അവലംബം
നീലനവാബ് ചിത്രശലഭം

പശ്ചിമഘട്ടത്തിലും,വടക്കു കിഴക്കൻ സംസ്ഥാനങ്ങളിലെ നിത്യഹരിത വനങ്ങളിലും കാണപ്പെടുന്ന അപൂർവ്വ ഇനം ചിത്രശലഭമാണ്  **നീലനവാബ്** (*Polyura schreiber*). മ്യാന്മർ, ചൈന, ഇൻഡോനേഷ്യ എന്നീരാജ്യങ്ങളിലും ഇവ കാണപ്പെടുന്നുണ്ട്.
വിസ്മയിപ്പിയ്ക്കുന്ന അഴകും പ്രൗഢിയുമുള്ള ഈ പൂമ്പാറ്റ വളരെ ഉയരത്തിലും, വേഗത്തിലും പറക്കുന്നതിനാൽ ഇവയെ നിരീക്ഷിയ്ക്കുന്നതിനു  പ്രയാസമുണ്ട്.
## നിറം
നീലകലർന്ന പട്ടയാണ് പുറം ചിറകോരത്ത്  കാണപ്പെടുക. നടുവിൽ നീല കലർന്ന വെളുത്ത പട്ടയും,അടിഭാഗത്ത് വെള്ളിനിറം കലർന്ന പട്ടയുമുണ്ട്. നീലനിറത്തിന്റെ ചന്തം ഏറെ ആവാഹിയ്ക്കുന്ന ഒരു ചിത്രശലഭമാണിത്.
## കേരളത്തിൽ
2013 ഡിസംബറിൽ പെരുവണ്ണാമൂഴി വനത്തിൽ ശലഭനിരീക്ഷകർ ഇതിനെ കണ്ടെത്തിയിട്ടുണ്ട്.
## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
മുകുന്ദമാല

കുലശേഖര ആഴ്വാരുടെ വിഷ്ണുസ്തോത്രമാണ് **മുകുന്ദമാല**.  സംസ്കൃത ഭാഷയിലുള്ള ഈ ഗ്രന്ഥം ശ്രീവൈഷ്ണവന്മാർ നിത്യപാരായണത്തിന് ഉപയോഗിക്കുന്നു. ഇതിന്റെ കാശ്മീരപാഠത്തിൽ 34-ഉം കേരളീയപാഠത്തിൽ 31-ഉം ശ്ലോകങ്ങൾ കാണുന്നു. ഒടുവിലത്തെ ശ്ലോകം സാഹിത്യചരിത്രകാരന്മാർക്കു വളരെ പ്രയോജനമുള്ളതാണെന്ന് ഉള്ളൂർ കേരള സാഹിത്യ ചരിത്രത്തിൽ ചൂണ്ടിക്കാട്ടിയിട്ടുണ്ട്. 

## എതിർ വാദങ്ങൾ
ശ്രീ വൈഷ്ണവസമ്പ്രാദായത്തിൽ മുകുന്ദമാല ആഴ്വാരുടെ ഗ്രന്ഥമായി ഗണിച്ചിട്ടില്ലെന്നും അതുകൊണ്ട് അത് അദ്ദേഹത്തിന്റെ കൃതിയല്ലെന്നും ഒരു എതിർവാദമുണ്ട്.
## അവലംബം

## പുറം കണ്ണികൾ
* ഇസ്കോൺ തർജ്ജമ : http://www.krishnamedia.org/e-books/Mukunda_Mala_Stotra.pdf 

വർഗ്ഗം:സ്തോത്രങ്ങൾ
ഡൽഹി നിയമസഭ

ഇന്ത്യൻ തലസ്ഥാനം ഡൽഹിയുടെ നിയമ നിർമ്മാണ സഭയാണ് **ഡൽഹി നിയമസഭ**. ഇന്ത്യയലെ ഏഴു കേന്ദ്രഭരണപ്രദേശങ്ങളിലെ ഒന്നാണ് ഡൽഹി.

## നിയമസഭകൾ

## അവലംബം

വർഗ്ഗം:ഇന്ത്യയിലെ സംസ്ഥാന സർക്കാരുകൾ
വർഗ്ഗം:ഡെൽഹി
വർഗ്ഗം:ഇന്ത്യയിലെ സംസ്ഥാന നിയമനിർമ്മാണസഭകൾ
പൊഴിമുഖം

കടലും കായലും ഒരു നേർത്ത മണൽതിട്ടയാൽ വേർതിരിക്കപ്പെട്ടിരിക്കുന്ന ഭാഗമാണ് പൊഴിമുഖം. ചില പൊഴിമുഖങ്ങൾ സ്വാഭാവികമായി കടലിലേയ്ക്ക് തുറന്നിരിക്കുമ്പോൾ മറ്റുചിലവ കാലാനുസൃതമായി തുറക്കപ്പെടുകയും അടയുകയും ചെയ്യുന്നു.
തണ്ണീർപ്പന്തലുകൾ (തിരുവിതാംകൂർ)

തിരുവിതാംകൂറിൽ 19,20 നൂറ്റാണ്ടുകളിൽ  പ്രവർത്തനക്ഷമമായിരുന്ന വഴിയമ്പലങ്ങൾ അഥവാ  തണ്ണീർപന്തലുകളുടെ വിവരവും ജലദാനത്തിന്റെ  സമയക്രമവും താഴെച്ചേർക്കുന്നു.

## അവലംബം

വർഗ്ഗം:തിരുവിതാംകൂറിലെ തണ്ണീർപ്പന്തലുകൾ
വർഗ്ഗം:തിരുവിതാംകൂർ
ജമ്മു-കാശ്മീരിലെ ജില്ലകളുടെ പട്ടിക

ജമ്മു-കാശ്മീർ എന്ന ഇന്ത്യൻ സംസ്ഥാനം ജമ്മു, കാശ്മീർ താഴ്‍വര, ലഡാക്ക് എന്നി മൂന്നു ഡിവിഷനുകളിലായുള്ള 22 ജില്ലകൾ കൂട്ടിചേർന്നതാണ്.  പാക് അധിനിവേശത്തിലുള്ള 78,114 ച.കി.മീ, പാകിസ്താൻ ചൈനയ്ക്ക് കൈമാറിയ 5,180 ച.കി.മീ, ലഡാക്ക് ജില്ലയിലെ 37,555 ച.കി.മീ വിസ്ത‍തിയുള്ള ചൈനീസ് അധിനിവേശപ്രദേശം എന്നിവയെ ഇതിൽ ഉൾപെടുത്തിയിട്ടില്ല.

## ജമ്മു ഡിവിഷൻ

## കാശ്മീർ താഴ്‍വര ഡിവിഷൻ

## ലഡാക്ക് ഡിവിഷൻ

സിയാചിൻ ഹിമാനിയും ഇന്ത്യൻ പട്ടാളത്തിന്റെ നിയന്ത്രണത്തിലാണെങ്കിലും, ജമ്മു-കാശ്മീർ സംസ്ഥാനത്തിന്റെ കീഴിലല്ല ഇവിടെ ഭരണം നടക്കുന്നത്.

## അവകാശമുന്നയിക്കുന്ന ജില്ലകൾ
### പാക് നിയന്ത്രിത ജമ്മു-കാശ്മീരിലെ ജില്ലകൾ
താഴെ പറയുന്ന ജില്ലകൾ ഔദ്യോഗികമായി ഇന്ത്യയിലുള്ളതും പാകിസ്താൻ കൈവശപ്പെടുത്തി ഭരണനിർവഹണം നടത്തുന്ന ജമ്മു-കാശ്മീരിലുള്ളതാണ്.

### ചൈനീസ് നിയന്ത്രിത ജമ്മു-കാശ്മീരിലെ ജില്ലകൾ
#Shaksgam Valley -  വിസ്തൃതിയുള്ള പ്രദേശം.
#അക്സായ് ചിൻ - 

## അവലംബം

## പുറത്തേക്കുള്ള കണ്ണി

*old page from Government of India listing 14 districts 

*
വർഗ്ഗം:ജമ്മു-കാശ്മീരുമായി ബന്ധപ്പെട്ട പട്ടികകൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ
കൊച്ചിയിലെ ഭൂമി അനുഭോഗക്രമങ്ങൾ

കൊച്ചി സംസ്ഥാനത്ത് 19,20 നൂറ്റാണ്ടുകളിൽ നിലവിലിരുന്ന വസ്തു അനുഭോഗക്രമങ്ങൾ താഴെപ്പറയുന്നവയാണ്.
## 1.[[പാട്ടം]]
*പണ്ടാരവക വെറുമ്പാട്ടം
*നടുപ്പാട്ടം
*വാരം
*മുറിഞ്ഞ വാരം
*മൂന്നാങ്കൈ പാട്ടം
*പാട്ടപിടിപ്പത
*വെച്ചുപാതിപാട്ടം
## പാട്ടത്തിന്റെ ചില വക ഭേദങ്ങൾ
*വിരുത്തിപ്പാട്ടം
*പുതുവൽ പാട്ടം
*കഴകപ്പാട്ടം

:ക്ഷേത്രത്തിലെ പരിചാരക,കഴകവൃത്തിയുമായി ബന്ധപ്പെട്ട ഒരു അനുഭവക്രമമാണിത്.

*സഞ്ചായപ്പാട്ടം
ഒരു വസ്തു സർക്കാരിലേയ്ക്കു ചേർക്കുവാനുള്ളതോ  അല്ലയോ എന്നു സംശയം ഉണ്ടാകുമ്പോൾ അതിന്റെ തീർച്ചവരെ സർക്കാർ പാട്ടത്തിനു വിട്ടുനൽകുന്നതാണിത്.
വസ്തു പുരയിടമായിരുന്നാൽ അതിനെ 'കണ്ടപാട്ടം' എന്നും, നിലമായിരുന്നാൽ അതിനെ  'അയലാചാരം പാട്ടം' എന്നും വിളിയ്ക്കുന്നു.

*തോൽപാട്ടം
:കാട്ടുപ്രദേശങ്ങളിലെ തോൽ വെട്ടുന്നതിനും കൃഷിയ്ക്കു ഉപയോഗിയ്ക്കുന്നതിനും നൽകപ്പെട്ടിട്ടുള്ള പാട്ടം
*പയറ്റുപാട്ടം

*വെട്ടഴിവുപാട്ടം

*കരിക്കുറുപാട്ടം

*പാല്പായസം വക പിഴയാപാട്ടം
:ക്ഷേത്രങ്ങളിലെ വഴിപാടു വകയ്ക്കു ദേവസ്വത്തിൽ വസ്തു കൊടുത്ത് അവർ തന്നെ ആ വസ്തു പാട്ടത്തിനു വാങ്ങി പാട്ടം കൊടുത്തു വരുന്നതാണ്  പാല്പായസം വക പിഴയാപാട്ടം.

*വിളക്കുപാട്ടം
:ദേവസ്വങ്ങളിൽ നിന്നു കുടിയാന്മാർക്ക് വിളക്കുവെപ്പ്  നടത്തി വരുന്നതിനു ഏൽപ്പിച്ചുകൊടുക്കുന്ന പാട്ടമാണിത്.

## 2.[[പണയം]] വകഭേദങ്ങൾ
*ചൂണ്ടിപ്പണയം
*തൊടുപണയം
*കരിപ്പണയം
*നെരപ്പണയം
*ജന്മപ്പണയം
*ഉണ്ടറുതിപ്പണയം
## 3.[[കാണം]]
*കുഴിക്കാണം
*വെട്ടകാണം
*ഉണ്ടനൂതി
*കുടിയിരുമ്പുറം
## 4.നെരപലിശ
*ഒറ്റി
## 5.പെറുമർത്ഥം
*വെപ്പ്
*കാരായ്മ
*എറക്കാരായ്മ
*കുഴിക്കാരായ്മ
## 6.അടിമ,അനുഭവം
ജന്മി സന്തോഷം കൊണ്ടോ ഒരു പ്രതിഫലമായിട്ടോ വസ്തു അനുഭവിയ്ക്കാൻ  സ്ത്രീയ്ക്കു എഴുതിക്കൊടുക്കുന്ന  അവകാശത്തെ അടിമ എന്നും പുരുഷനു കൊടുക്കുന്നതിനെ അനുഭവം എന്നും പറയുന്നു.
അതിന്ന അനുഭവം,  അതിന്ന അടിമ എന്നും രണ്ടുരീതി ഉണ്ട്.
ജന്മി സമന്മാർക്കു കൊടുക്കുന്നതിനെ  'അതിന്ന അനുഭവവും'  ,തന്നിൽ താണവർക്കു കൊടുക്കുന്നത് 'അതിന്ന അടിമയും' ആണ്.
കുടിയാന്മാർക്കു നൽകുന്ന അടിമയെ 'കുടിമ'എന്നും വിളിച്ചിരുന്നു.
## 6.(ക)അനുഭവത്തിന്റെ വകഭേദങ്ങൾ
*ആളനനുഭവം
*ഒറ്റനുഭവം
*വീട്ടനുഭവം
*വകയനുഭവം
*പ്രവൃത്തി അനുഭവം
*കാണാനുഭവം
*കയ്ക്കണക്കനുഭവം
*പാട്ടാനുഭവം
*വെയ്ക്കാതെയും,വിൽക്കാതെയുമുള്ള അനുഭവം
*ശാാശ്വതാനുഭവം

## 7.കരം ഒഴിവു
## 8.[[അട്ടിപ്പേർ]],[[തീറ്]]

## അവലംബം

വർഗ്ഗം:കേരളചരിത്രം
ചന്ദ്രകാന്ത മുരസിങ്ങ്

കോക്ബറോക്ക് ഭാഷയിലെഴുതുന്ന ത്രിപുരയിൽ നിന്നുള്ള മുതിർന്ന കവിയാണ് **ചന്ദ്രകാന്ത മുരസിങ്ങ്** (ജനനം : 1957). അഞ്ച് കാവ്യ സമാഹാരങ്ങളും മൂന്ന് സമാഹാരങ്ങൾ എഡിറ്റ് ചെയ്തും  പ്രസിദ്ധീകരിച്ചു. 
## ജീവിതരേഖ
കർഷക കുടുംബത്തിൽ ജനിച്ചു. ഗോത്ര വിലക്കുകളെ മറി കടന്ന് സമീപ ഗ്രാമത്തിലെ മിർസ എസ്.ബി.സ്കൂളിലും എൻ.സി ഇൻസ്റ്റിറ്റ്യൂഷനിലും പഠിച്ചു. സ്കൂൾ കാലത്തേ ബംഗ്ലയിലെഴുതിത്തുടങ്ങി.  അഗർത്തലയിൽ ത്രിപുര ഗ്രാമീൺ ബാങ്ക് ഉദ്യോഗസ്ഥനായ ചന്ദ്രകാന്ത ത്രിപുരയിലെ ആദിവാസി ഭാഷയായ കോക്ബറോക്കിലാണെഴുതുന്നത്.  1996 ൽ കേന്ദ്ര സാഹിത്യ അക്കാദമിയുടെ ഭാഷാ സമ്മാൻ ലഭിച്ചു. രണ്ട് സംസ്ഥാന പുരസ്കാരങ്ങളും ലഭിച്ചിട്ടുണ്ട്. 
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ ഭാഷാ സമ്മാൻ (1996)
## അവലംബം

## പുറം കണ്ണികൾ
*Chandrakanta Murasingh

വർഗ്ഗം:കോക്ബറോക് കവികൾ
വർഗ്ഗം:കേന്ദ്ര സാഹിത്യ അക്കാദമിയുടെ ഭാഷാ സമ്മാൻ പുരസ്‌കാരം ലഭിച്ചവർ
ഛത്തീസ്‌ഗഢി ഭാഷ

ഇന്ത്യൻ സംസ്ഥാനം ഛത്തീസ്‌ഗഢിലെ ഔദ്യോഗികഭാഷയാണ് **ഛത്തീസ്‌ഗഢി** (Devanagari: छत्तीसगढ़ी). മദ്ധ്യപ്രദേശ്, ബിഹാർ, ഒഡീഷ തുടങ്ങിയ പ്രദേശങ്ങളിലേ ആളുകൾ ഛത്തീസ്‌ഗഢി സംസാരിക്കാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:ഛത്തീസ്‌ഗഢ്
ഹരിയാൺവി

ഹരിയാണ ഡൽഹി എന്നി സംസ്ഥാനങ്ങളിൽ സംസാരിക്കുന്ന ഭാഷയാണ് **ഹരിയാൺവി** (Devanagari: हरियाणवी), (hariyāṇvī, also हरयाणवी, harayāṇvī).

## അവലംബം

വർഗ്ഗം:ഭാഷകൾ - അപൂർണ്ണലേഖനങ്ങൾ
വർഗ്ഗം:ഇന്ത്യയിലെ ഭാഷകൾ
1887

ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൻപത്തി ഏഴാം വർഷമായിരുന്നു **1887**.

## സംഭവങ്ങൾ
* 01 ഏപ്രിൽ  - മുംബൈ ഫയർ ബ്രിഗേഡ് രൂപവൽകരിച്ചു.
* 15 ഏപ്രിൽ  - ദീപിക ദിനപത്രത്തിന്റെ ആദ്യ പതിപ്പ്.
* 01 ഒക്ടോബർ – ബ്രിട്ടീഷ് സാമ്രാജ്യം ബലോചിസ്താൻ കീഴടക്കി. 

## ജനനങ്ങൾ
* 06 ജനുവരി - എം.സി. ജോസഫ്, യുക്തിവാദി
* 11 ഏപ്രിൽ - ജാമിനി റോയ്, ചിത്രകാരൻ
* 20 ജൂലൈ - ടി. ഓസ്റ്റിൻ, തിരുവിതാംകൂർ ദിവാൻ
* 12 ഓഗസ്റ്റ് - എർവിൻ ഷ്രോഡിങർ, ഓസ്ട്രിയൻ ഗവേഷകൻ,ചിന്തകൻ, പ്രഭാഷകൻ,കവി
* 30 ഓഗസ്റ്റ് -ജി.ബി. പന്ത്, സ്വാതന്ത്ര്യസമരസേനാനിയും ഉത്തർപ്രദേശിലെ ആദ്യ മുഖ്യമന്ത്രി
* 07 ഒക്ടോബർ – നാലപ്പാട്ട് നാരായണമേനോൻ, കവി

## മരണങ്ങൾ
* 26 ഫെബ്രുവരി - ആനന്ദി ഗോപാൽ ജോഷി, ആദ്യ ഹിന്ദു വനിത ഡോക്ടർ
* 01 സെപ്റ്റെംബർ - വാജിദ് അലി ഷാ, അവധിലെ അവസാനത്തെ നവാബ്
## അജ്ഞാത തിയതികൾ
*കോമാട്ടിൽ അച്യുതമേനോൻ ജനിച്ചു - ചരിത്രകാരൻ
* മലബാർ മാനുവലിന്റെ ആദ്യ പ്രസിദ്ധീകരണം.
* കുന്ദലതയുടെ ആദ്യ പ്രസിദ്ധീകരണം.
* ഇന്റലിജൻസ് ബ്യൂറോ സ്ഥപിച്ചു.

വർഗ്ഗം:1887
വർഗ്ഗം:വർഷങ്ങൾ
പണ്ഡിറ്റ് ധ്രുബ ഘോഷ്

പ്രമുഖ സാരംഗി വിദ്വാനാണ് **പണ്ഡിറ്റ് ധ്രുബ ഘോഷ്**
## ജീവിതരേഖ
പ്രസിദ്ധ തബല വിദ്വാനായ നിഖിൽ ഘോഷിന്റെ മകനും ഓടക്കുഴൽ വാദകനായ പന്നലാൽ ഘോഷിന്റെ അനന്തരവനുമാണ് ഇദ്ദേഹം. ഉസ്താദ് അലി അക്ബർഖാനിൽ നിന്നും ഉസ്താദ് സഹീറുദ്ദീൻ ഖാനിൽ നിന്നും സാരംഗിയുടെ സാങ്കേതിക വശങ്ങൾ മനസ്സിലാക്കി. ഗ്രാമി പുരസ്കാരം നേടിയ 'മിഹോ:എ ജേർണി ടു ദി മൗണ്ടൻ' എന്ന ആൽബത്തിൽ സഹകരിച്ചു പ്രവർത്തിച്ചു.നിരവധി ഫ്യൂഷൻ ആൽബങ്ങളിലും പ്രവർത്തിച്ചിട്ടുണ്ട്. 
## ആൽബങ്ങൾ
*മിഹോ:എ ഡേർണി ടു ദി മൗണ്ടൻ
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം
*ധ്രുബ ഘോഷ് അടങ്ങുന്ന അമേരിക്കൻ സംഗീത ഗ്രൂപ്പ് പോൾ വിന്റർ കോസ്റ്റിന് ഗ്രമ്മി പുരസ്കാരം ലഭിച്ചു.

## അവലംബം



വർഗ്ഗം:ഇന്ത്യൻ സംഗീതജ്ഞർ
വർഗ്ഗം:സാരംഗി വാദകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
കൃത്രിമ ഹൃദയം

ലോകത്ത് ആദ്യമായി അഞ്ചുവർഷം കൂടി ആയുസ്സ് നീട്ടിനൽകാൻ ശേഷിയുള്ള കൃത്രിമഹൃദയം മനുഷ്യനിൽ  വിജയകരമായി വെച്ചുപിടിപ്പിച്ചു. വൈദ്യശാസ്ത്ര രംഗത്ത് വിപ്ലവകരമായ മാറ്റങ്ങൾക്ക് തുടക്കം കുറിച്ച ശസ്ത്രക്രിയ പാരിസിലെ ജോർജസ്  പോംപിഡു ആശുപത്രിയിൽ  16 അംഗ ഡോക്ടർമാർ 75-കാരനിൽ കൃത്രിമഹൃദയം വിജയകരമായി തുന്നിച്ചേർത്തു.  
ഫ്രാൻസിലെ ബയോ മെഡിക്കൽ സ്ഥാപനമായ കാർമാറ്റാണ്  ലിഥിയം അയേൺ ബാറ്ററിയിൽ പ്രവർത്തിക്കുന്ന കൃത്രിമ ഹൃദയം രൂപകൽപ്പന ചെയ്തത്.കൃത്രിമ ഹൃദയം വെച്ചുപിടിപ്പിക്കാൻ രണ്ടര കോടിയോളം രൂപ ചെലവ് വരും.900 ഗ്രാം ഭാരമുള്ളതാണ്.

മനുഷ്യനിൽ ആദ്യമായി കൃത്രിമമായി സ്ഥാപിച്ച കൃത്രിമ ഹൃദയം 1982-ൽ ജാർവിക് -7 എന്ന പേരിലുള്ള കൃത്രിമ ഹൃദയം ആണ്.  വില്ലെം ജോഹാൻ കോൾഫ്, റോബർട്ട് ജാർവിക് എന്നിവരാണ് ഇത് രൂപകൽപ്പന ചെയ്തത്.https://en.wikipedia.org/wiki/Artificial_heart

ജോഹാൻ കോൾഫ്  1982 ഡിസംബർ 2-ന് ജാർവിക് 7 കൃത്രിമ ഹൃദയത്തെ സിയാറ്റിലിലെ ഒരു ദന്തരോഗവിദഗ്ദ്ധനായ ബാർനി ക്ലാർക്ക് എന്നയാളുടെ ശരീരത്തിൽ വെച്ചു പിടിപ്പിച്ചു. പുറത്തുള്ള 400 പൗണ്ട് (180 കിലോഗ്രാം) ഭാരമുള്ള ഒരു ന്യൂമാറ്റിക് കംപ്രസ്സറുമായി ഇതിനെ ബന്ധിപ്പിച്ചിരുന്നു. ക്ലാർക്ക് 112 ദിവസം  ജീവിച്ചിരുന്നു.https://en.wikipedia.org/wiki/Artificial_heart

വർഗ്ഗം:വൈദ്യശാസ്ത്രം
നോർത്ത് 24 കാതം

അനിൽ രാധാകൃഷ്ണൻ മേനോൻ രചനയും സംവിധാനവും നിർവ്വഹിച്ച് 2013 സെപ്റ്റംബർ 15-നു പുറത്തിറങ്ങിയ മലയാളചലച്ചിത്രമാണു് **നോർത്ത് 24 കാതം**. ഫഹദ് ഫാസിൽ,നെടുമുടി വേണു,സ്വാതി റെഡ്ഡി എന്നിവർ പ്രധാന വേഷങ്ങളിലഭിച്ച ഈ ചിത്രത്തിന്റെ നിർമ്മാണം നിർവ്വഹിച്ചത് സി.വി. സാരഥി ആണ്. 2013-ലെ മികച്ച മലയാള ചലച്ചിത്രത്തിനുള്ള ദേശീയ പുരസ്കാരവും, മികച്ച രണ്ടാമത്തെ ചിത്രത്തിനുള്ള കേരളസംസ്ഥാന ചലച്ചിത്ര പുരസ്കാരം ഈ ചിത്രം നേടി.

## കഥാപാത്രങ്ങളും അഭിനേതാക്കളും
* ഫഹദ് ഫാസിൽ - ഹരികൃഷ്ണൻ
* നെടുമുടി വേണു - ഗോപാലൻ
* സ്വാതി റെഡ്ഡി - നാരായണി (നാണി) 
* ഗീത - ഹരികൃഷ്ണന്റെ അമ്മ
* ശ്രീനാഥ് ഭാസി - ഹരികൃഷ്ണന്റെ സഹോദരൻ
*ചെമ്പൻ വിനോദ് ജോസ്‌ - വിദേശമലയാളി(എൻ ആർ ഐ)

## പുരസ്കാരങ്ങൾ
* മികച്ച മലയാള ചലച്ചിത്രത്തിനുള്ള ദേശീയ പുരസ്കാരം - 2013
* മികച്ച രണ്ടാമത്തെ ചിത്രത്തിനുള്ള കേരളസംസ്ഥാന ചലച്ചിത്ര പുരസ്കാരം - 2013

## അവലംബം

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
സൈദ് ബിൻ ഹാരിഥ

മുഹമ്മദ് നബിയുടെ വളർത്തുപുത്രൻ, സഹാബി എന്നിങ്ങനെ പ്രശസ്തനാണ് **സൈദ് ബിൻ ഹാരിഥ**()(c. 581-629 CE). ഖുർആനിൽ പേര് ഉദ്ധരിക്കപ്പെട്ട ഏക സഹാബിയാണ് ഇദ്ദേഹം.()
## ജീവിതരേഖ
581-ൽ ജനിച്ചതായി കരുതപ്പെടുന്ന സൈദ് 626-ൽ മരണപ്പെട്ടു. പ്രവാചകൻ മുഹമ്മദിനേക്കാൾ പത്ത് വയസ്സിന്റെ ഇളപ്പം അദ്ദേഹത്തിനുണ്ടായിരുന്നുവെന്ന് കണക്കാക്കപ്പെടുന്നു.

നജ്ദിലെ ബനൂകൽബ് വംശത്തിലെ ഉദ്റ ഗോത്രത്തിൽ ജനിച്ചു. മാതാവുമൊത്തുള്ള യാത്രാമധ്യെ തട്ടിക്കൊണ്ടുപോകപ്പെട്ട സൈദ് അടിമച്ചന്തയിൽ വിൽക്കപ്പെടുകയായിരുന്നു. കുടുംബം നടത്തിയ അന്വേഷണങ്ങൾക്ക് ഫലം കണ്ടില്ല. 

ഖദീജയുടെ അധീനതയിൽ എത്തിച്ചേർന്ന സൈദ്, ഖദീജയും മുഹമ്മദും തമ്മിലുള്ള വിവാഹത്തെ തുടർന്ന് മുഹമ്മദിന് കീഴിലായിത്തീർന്നു. എന്നാൽ മുഹമ്മദ് ഒരു അടിമ എന്ന നിലയ്ക്കല്ല, ഒരു സ്നേഹിതൻ എന്ന നിലയിലാണ് സൈദിനോട് പെരുമാറിയിരുന്നത്. അല്പം വർഷങ്ങൾക്ക് ശേഷം മക്കയിൽ ഹജ്ജിനെത്തിയ സൈദിന്റെ വംശക്കാർ അദ്ദേഹത്തെ തിരിച്ചറിയുകയും അവർ കൈവശം കുടുംബത്തിന് ഒരു സന്ദേശമയക്കുകയും ചെയ്തു. വിവരമറിഞ്ഞെത്തിയ പിതാവിനോടും പിതൃവ്യനോടും മുഹമ്മദ്, തീരുമാനമെടുക്കാനുള്ള അവകാശം സൈദിന് വിട്ടുകൊടുത്തതായി അറിയിച്ചു. എന്നാൽ മുഹമ്മദിന്റെ കൂടെ കഴിയാനാണ് സൈദ് താത്പര്യപ്പെട്ടത്. തുടർന്ന് മുഹമ്മദ് സൈദിനെ താൻ ദത്തെടുത്തതായി പ്രഖ്യാപിച്ചു.

മുഹമ്മദിന്റെ പ്രവാചകത്വത്തെ ആദ്യം അംഗീകരിച്ചവരുടെ കൂട്ടത്തിൽ സൈദ് ഉണ്ടായിരുന്നു. 622-ൽ മദീനയിലേക്ക് പലായനം ചെയ്തു. 
### കുടുംബജീവിതം
ദുർറ ബിൻത് അബൂലഹബ്, ബറക (ഉമ്മുഅയ്മൻ), ഹുമൈമ ബിൻത് സൈഫി, സൈനബ് ബിൻത് ജഹ്ഷ്, ഉമ്മുകുൽഥൂം ബിൻത് ഉഖ്ബ, ഹിന്ദ് ബിൻത് അൽ അവ്വാം എന്നിങ്ങനെ ആറുപേരെ വിവാഹം ചെയ്തിരുന്നു. 
ഉസാമ", സൈദ്, റുഖിയ എന്നിങ്ങനെ രണ്ട് ആൺകുട്ടികളും ഒരു പെൺകുട്ടിയും ഉണ്ടായിരുന്നു സൈദിന്.

### സൈനബ് ബിൻത് ജഹ്ഷുമായുള്ള വിവാഹം
625-ൽ സൈനബിനെ വിവാഹം കഴിക്കാൻ മുഹമ്മദ് നിർദ്ദേശിച്ചു. മുഹമ്മദിന്റെ പിതൃസഹോദരിയായ ഉമൈമയുടെ മകളായിരുന്നു സൈനബ്. കുലമഹിമയുടെ പേരിൽ സൈനബ് ആദ്യം നിരസിച്ചെങ്കിലും, മുഹമ്മദിന്റെ നിർദ്ദേശം ഖുറാനിൽ  വന്നതോടെ വിവാഹം നടന്നു. ഈ ബന്ധം രണ്ടുകൊല്ലത്തിനടുത്ത് നിലനിന്നു.

626-ൽ സൈദ് സൈനബിനെ വിവാഹമോചനം ചെയ്തു. തുടർന്ന് മുഹമ്മദ് സൈനബിനെ വിവാഹം ചെയ്തു.

### ദത്ത് സമ്പ്രദായം
അറബികൾക്കിടയിൽ അതുവരെ നിലനിന്നിരുന്ന ദത്തെടുക്കൽ സമ്പ്രദായപ്രകാരം സ്വന്തം മക്കളെപ്പോലെയാണ് ദത്തെടുക്കപ്പെട്ടവരും പരിഗണിക്കപ്പെട്ടിരുന്നത്. അതുപ്രകാരം സൈദ് **മുഹമ്മദിന്റെ മകൻ** (സൈദ് ബിൻ മുഹമ്മദ്) എന്നായിരുന്നു അറിയപ്പെട്ടിരുന്നത്. ആളുകൾ അവരുടെ സ്വന്തം പിതാക്കളുടെ പേര് ചേർത്തുവിളിക്കണമെന്ന ഖുർആന്റെ നിർദ്ദേശപ്രകാരം വീണ്ടും സൈദ് ബിൻ ഹാരിഥ എന്നുതന്നെ വിളിക്കപ്പെട്ടു തുടങ്ങി. ദത്തെടുക്കലിനു പകരം രക്ഷാധികാരം മാത്രമേ ഇസ്‌ലാമികമായി അനുവദിക്കപ്പെട്ടിട്ടുള്ളു. നിയമപരമായി അവർ തമ്മിൽ യാതൊരു കെട്ടുപാടുകളുമില്ല.

## അവലംബം

വർഗ്ഗം:സ്വഹാബികൾ
വർഗ്ഗം:580-കളിൽ ജനിച്ചവർ
വർഗ്ഗം:629-ൽ മരിച്ചവർ
മഹേഷ് എൽകുഞ്ച്‌വാർ

കേന്ദ്ര സംഗീത നാടക അക്കാദമി ഫെല്ലോഷിപ്പ് നേടിയ നാടകകൃത്തും അഭിനേതാവുമാണ് **മഹേഷ് എൽകുഞ്ച്‌വാർ**  (ജനനം : 9 ഒക്ടോബർ 1939).
## ജീവിതരേഖ
## കൃതികൾ
*രുദ്രവർഷ് (The Savage Year), 1966
*സുൽത്താൻ(one act), 1967
*ഗാർബോGarbo, 1970
*രക്തപുഷ്പ്
## പുരസ്കാരങ്ങൾ
*കേന്ദ്ര സംഗീത നാടക അക്കാദമി ഫെല്ലോഷിപ്പ് (2013)
*ഹോമി ബാബ ഫെല്ലോഷിപ്പ്
*കേന്ദ്ര സംഗീത നാടക അക്കാദമി  അവാർഡ്
*കേന്ദ്ര സാഹിത്യ അക്കാദമി അവാർഡ്
*സരസ്വതി സമ്മാൻ പുരസ്കാരം

## അവലംബം


വർഗ്ഗം:മറാത്തി നാടകകൃത്തുക്കൾ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:സരസ്വതി സമ്മാൻ പുരസ്കാരം നേടിയവർ
എം.പി.എസ്. നമ്പൂതിരി

കേന്ദ്ര സംഗീത നാടക അക്കാദമി പുരസ്‌കാരം നേടിയ കഥകളി കലാകാരനാണ്  **കലാമണ്ഡലം** **എം.പി.എസ്. നമ്പൂതിരി** (ജനനം : 1943).  ഇംഗ്ലീഷിലും മലയാളത്തിലും കഥകളിയെ സംബന്ധിച്ച് നിരവധി ലേഖനങ്ങൾ പ്രസിദ്ധീകരിച്ചിട്ടുണ്ട്. കലാമണ്ഡലം സംഘത്തോടൊപ്പവും ഒറ്റയ്ക്കും കേരളത്തിനു പുറത്തും സ്വദേശങ്ങളിലും കഥകളി അവതരിപ്പിച്ചു. 

## ജീവിതരേഖ
മലപ്പുറം ജില്ലയിൽ കരിക്കാട് ദേശത്ത് മൂത്തേടത്ത് പാലിശ്ശേരി മനക്കൽ നാരായണൻ നമ്പൂതിരിയുടേയും ദേവസേന അന്തർജ്ജനത്തിന്റേയും മകനായി  ജനിച്ചു. ലാമണ്ഡലത്തിൽ കഥകളി വേഷം അഭ്യസിച്ചു. പദ്മശ്രീ വാഴേങ്കട കുഞ്ചുനായർ, പദ്മഭൂഷൺ കലാമണ്ഡലം രാമൻകുട്ടിനായർ, കലാമണ്ഡലം പത്മനാഭൻ നായർ, പദ്മശ്രീ കലാമണ്ഡലം ഗോപി, വി.പി. രാമകൃഷ്ണൻ എന്നിവരുടെ ശിഷ്യനാണ്. കുമ്മിണി വാസുദേവൻ നമ്പൂതിരി, ഉണ്ണിക്കൃഷ്ണൻ ഇളയത്, കിള്ളിമംഗലം വാസുദേവൻ നമ്പൂതിരി എന്നിവരുടെ കീഴിൽ സാഹിത്യം അഭ്യസിച്ചു. 1968-ൽ കലാമണ്ഡലത്തിൽ അധ്യാപകനായി ചേർന്നു. 1998-ൽ പ്രിൻസിപ്പലായി ഔദ്യോഗിക ജീവിതത്തിൽ നിന്നും വിരമിച്ചു. ഇപ്പോൾ കലാമണ്ഡലം കല്പിത സർവകലാശാലയുടെ പി.ജി. വിഭാഗം കോ-ഓർഡിനേറ്ററാണ്. അമേരിക്കയിലെ യുസിഎഎൽ, വിസ്‌കോൺസൺ സർവകലാശാലകളിൽ വിസിറ്റിങ്ങ് പ്രൊഫസറായിരുന്നു. അമേരിക്കയിൽ പ്രശസ്ത നാടകസംവിധായകരായ യൂജിനിയോ ബാർബ, ഫിലിപ്പ് സറില്ലി തുടങ്ങിയവരുമായി ചേർന്ന് നാടകപ്രവർത്തനങ്ങളും നടത്തുകയുണ്ടായി. ശാകുന്തളം, രാമായണം, വടക്കൻപാട്ടുകൾ എന്നിവയെ ആധാരമാക്കിയാണ് നാടകരചനയും അവതരണവും നിർവഹിച്ചത്.  
## കൃതികൾ
*“കഥകളിയുടെ രംഗപാഠചരിത്രം” (കിള്ളിമംഗലം വാസുദേവൻ നമ്പൂതിരിപ്പാടുമായി ചേർന്ന് )
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്‌കാരം (2013)
## അവലംബം


വർഗ്ഗം:കഥകളി കലാകാരന്മാർ
കമ്പിളി

പ്രധാനവസ്ത്രനാരുകളിൽ ഒന്നാണു **കമ്പിളി**. മൃഗങ്ങളിൽ നിന്നും ഉല്പാദിപ്പിക്കുന്ന വസ്ത്രനാരുകളിൽ ഏറ്റവും മുഖ്യമായത് കമ്പിളിയാണ്. ചെമ്മരിയാട്, അങ്കോറ ആട്, അങ്കോറ മുയൽ, യാക്, അല്പാക്ക്, ലാമ എന്നീ മൃഗങ്ങളിൽ നിന്നും കമ്പിളി ലഭിക്കുന്നു. കമ്പിളിയുടെ നാരുകളിൽ വായു നിൽക്കുന്നതുകൊണ്ട് കമ്പിളിയ്ക്ക് താപം പിടിച്ചുനിർത്തുവാനുള്ള കഴിവ് ഉണ്ട്. ചെമ്മരിയാടിൽ നിന്നും കിട്ടുന്ന കമ്പിളി പുറത്തുള്ള വലിയ രോമവും, അടിഭാഗത്തുള്ള ചെറിയ രോമവും എന്നിങ്ങനെ രണ്ടു തരത്തിലുണ്ട്. അടിഭാഗത്തുള്ള ചെറിയ രോമമാണു കമ്പിളി ഉണ്ടാക്കാൻ ഉപയോഗിക്കുന്നത്.

## രോമത്തിൽനിന്നു കമ്പിളിയിലേക്ക്
റെയറിങ്, ഷീയരിങ്, സോർട്ടിങ്, ബർ കളയൽ, ടൈയിങ്, നൂലാക്കൽ തുടങ്ങി വിവിധങ്ങളായ പ്രക്രിയയിലൂടെയാണ് കമ്പിളിയുണ്ടാക്കുന്നത്.

വർഗ്ഗം:നാരുകൾ
മലർവതി

കേന്ദ്ര സാഹിത്യ അക്കാദമിയുടെ യുവ പുരസ്കാരം നേടിയ തമിഴ് സാഹിത്യകാരിയാണ് മേരി ഫ്ളോറ എന്ന **മലർവതി**. മൂന്നു നോവലുകൾ പ്രസിദ്ധീകരിച്ചിട്ടുണ്ട്.
## ജീവിതരേഖ
കന്യാകുമാരി തക്കല വെള്ളികോട് മുളകുമൂട് സ്വദേശിയാണ്. എട്ടാം ക്ലാസിൽ പഠനം ഉപേക്ഷിച്ചെങ്കിലും പിന്നീട് വിദൂര വിദ്യാഭ്യാസത്തിലൂടെ തമിഴിൽ ബിരുദം നേടി. 
## കൃതികൾ
**കാത്തിരുന്ത കറുപ്പയ്യ*
**തൂപ്പുക്കാരി*
**അനൽ*

## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം
## അവലംബം

## പുറം കണ്ണികൾ
*A novel inspired by a tale of toil

വർഗ്ഗം:തമിഴ് നോവലെഴുത്തുകാർ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വളവനാട്

ആലപ്പുഴ ജില്ലയിൽ  ആലപ്പുഴ പട്ടണത്തിൽ നിന്നു  10 കി.മീ. വടക്കുഭാഗത്തായി കലവൂരിനും എസ് .എൽ പുരത്തിനും മദ്ധ്യഭാഗത്തായി ദേശിയപാത 66 ൽ സ്ഥിതിചെയ്യുന്ന ഒരു വ്യവസായിക ഗ്രാമപ്രദേശമാണ് **വളവനാട്**. കലവൂർ പ്രാഥമിക ആരോഗ്യകേന്ദ്രം, കേരള സ്മാൾ സ്‌കൈൽ ഇൻഡസ്ട്രിയൽ എസ്റ്റേറ്റ് എന്നിവ ഇവുടെ  പ്രവർത്തിക്കുന്നു. നിരവധി സ്വകാര്യ കയർ  കയറ്റുമതി സ്ഥാപനങ്ങൾ ഗ്രാമത്തിൽ സ്ഥിതി ചെയുന്നു.വളവനാട് പുത്തൻകാവ് ദേവിക്ഷേത്രം ഈ ഗ്രാമത്തിലാണ് സ്ഥിതി ചെയ്യുന്നത്.KSRTC ആലപ്പുഴ ഡിപ്പോയും ഗാരേജും ഇവുടെ  ദേശീയപാതക്ക് അരികിൽ ആയി നിർമാണം പുരോഗമിക്കുന്നു
ദേശീയപാത 9 (ഇന്ത്യ)

ഇന്ത്യയിലെ ഒരു നീളമേറിയ പ്രധാനപാതയാണ് **ദേശീയപാത 9 (NH 9)**. മഹാരാഷ്ട്ര, കർണാടകം, ആന്ധ്രപ്രദേശ് എന്നീ സംസ്ഥാനങ്ങളിലൂടെയാണ് ഈ പാത കടന്നുപോകുന്നത്. ആന്ധ്രയിലെ മച്ലിപട്ടണത്തേയും മഹാരാഷ്ട്രയിലെ പുണെയെയും തമ്മിൽ ബന്ധിപ്പിക്കുന്ന ഈ പാതക്ക്  നീളമുണ്ട് .
## കടന്നുപോകുന്ന പ്രധാന സ്ഥലങ്ങൾ
## അവലംബം

## പുറത്തേക്കുള്ള കണ്ണികൾ
മൂത്രാശയഎൻഡോസ്ക്കോപ്പിയ്ക്കുള്ള ഇറിഗേഷൻ ലായനികൾ

മൂത്രാശയത്തിലെ എൻഡോസ്ക്കോപ്പിയ്ക്കും,തുടർന്നുള്ള ചികിത്സാവേളയിലും **ഇറിഗേഷൻ ലായനികൾ** ധാരാലമായി ഉപയോഗിച്ചു വരുന്നു.ആന്തരികഭാഗങ്ങളെ നന്നായി കാണുവാനും,രക്തം,മറ്റു സ്രവങ്ങളെ കഴുകിക്കളയുവാനും ഇത്തരം ലായനികൾ ഉപകരിയ്ക്കുന്നു.
## 1.'''അണുവിമുക്തമാക്കിയ വെള്ളം'''
ഏറ്റവും സർവ്വസാധാരണമായി ഉപയോഗിച്ചുവരുന്നതാണ് ഈ ലായനി.ഈ ലായനി ഉപയോഗിയ്ക്കുന്നതുമൂലം രക്താണുക്കൾക്ക് ക്ഷതം സംഭവിയ്ക്കാനും,സോഡിയത്തിന്റെ അളവു കുറയാനും കാരണമാകുമെങ്കിലും, ചെലവു വളരെക്കുറവായതിനാൽ വ്യാപകമായി ഉപയോഗിയ്ക്കപെടുന്നുണ്ട്.
## 2.'''[[ഗ്ലൈസിൻ]]'''1.2%.1.5%.2.5
ഗ്ലൈസിൻ  പ്രോസ്ട്രേറ്റ് ശസ്ത്രക്രിയകൾക്ക് സാധാരണയായി ഉപയോഗിയ്ക്കുന്നതാണ്. ചിലരോഗികളിൽ ഹൃദയം ,വൃക്കകൾ ,കണ്ണ് എന്നിവയ്ക്ക് തകരാറുകൾ സംഭവിയ്ക്കാൻ കാരണമായിത്തീരാറുണ്ട്.  സോഡിയത്തിന്റെ അളവു കുറയുന്നതിനും സാദ്ധ്യതയുണ്ട്. കല്ലുകളുടെ ചികിത്സയ്ക്ക് ഈ ലായനി ഉപയോഗിയ്ക്കാറില്ല.
## 3.'''[[മാനിറ്റോൾ]] 2%'''
വളരെ വിരളമായി മാത്രം ഉപയോഗിയ്ക്കുന്നു, ചിലവേറിയ ഈ ലായനിയ്ക്ക്  തകരാറുകൾ കുറവണെങ്കിലും, വൃക്കരോഗികളിൽ പാർശ്വഫലങ്ങൾ ഉളവാക്കാറുണ്ട്.
## 4.'''[[ഗ്ലൂക്കോസ്]] 2.5%,4%'''
പരിമിതമായി ഉപയോഗിച്ചു വരുന്ന ലായനിയായ ഗ്ലൂക്കോസ് കരി പിടിയ്ക്കുന്നതിനും, പ്രമേഹരോഗികളിൽ തകരാറുണ്ടാക്കുന്നതിനും കാരണമാകാറുണ്ട്.
## 5.'''[[സൈറ്റാൾ]]'''
ലഭ്യത വിരളമായതിനാൽ ചികിത്സയ്ക് സാധാരണ ഉപയോഗിയ്ക്കാറില്ല. സോർബിറ്റോൾ 2.5% വും, മാനിറ്റോൾ 0.54% വും അടങ്ങിയ ഈ ലായനി ചിലവേറിയതാണ്.
## 6.'''[[യൂറിയ]]1%'''
ഉപയോഗിയ്ക്കുന്ന ഉപകരണങ്ങളിൽ യൂറിയ അടിയുന്നതിനാൽ വളരെ ചുരുക്കമായേ ഈ ലായനി ഉപയോഗിയ്കപ്പെടുന്നുള്ളൂ.
## അവലംബം

വർഗ്ഗം:ചികിത്സ
ഗാരോ ഭാഷ

മേഘാലയിലെ ഗാരോ മലനിരകളിൽ സംസാരിക്കുന്ന ഭാഷയാണ് **ഗാരോ**. സമീപ പ്രദേശങ്ങളായ അസ്സം, ബംഗ്ലാദേശ് എന്നിവടങ്ങളിലും ഗാരോ ഭാഷ ഉപയോഗിക്കുന്നു.

## അവലംബം
സയ്യിദ് അബ്ദുർറഹ്മാൻ അൽ ബുഖാരി

കേരളത്തിലെ ഒരു ഇസ്ലാമിക പണ്ഡിതനും കാന്തപുരം അബൂബക്കർ മുസ്ലിയാർ  നേതൃത്വം നൽകുന്ന സമസ്ത കേരള ജംഇയ്യത്തുൽ ഉലമയുടെ പ്രസിഡന്റുമായിരുന്നു **സയ്യിദ് അബ്ദുർറഹ്മാൻ** **അൽ ബുഖാരി.** ഉള്ളാൾ തങ്ങൾ എന്നായിരുന്നു ഇദ്ദേഹം അറിയപ്പെട്ടിരുന്നത്. കേരള മുസ്ലിംകളിൽ എ.പി. സുന്നി വിഭാഗത്തിന്റെ നേതാവായിരുന്നു ഇദ്ദേഹം.  കോഴിക്കോട്‌ ജില്ലയിലെ ചാലിയമാണ്‌ സ്വദേശം. 1950 മുതൽ മരണം വരെ *ഉള്ളാൾ സയ്യിദ്‌ മദനി കോളേജിന്റെ* പ്രിൻസിപ്പാളും 1971 മുതൽ ഉള്ളാൾ അടക്കമുള്ള പ്രദേശങ്ങളുടെ ഖാസിയുമായിരുന്നു. 2014 ഫെബ്രുവരി 1ന്‌ അന്തരിച്ചു.

## ജീവിതരേഖ
സയ്യിദ് അബ്ദുർറഹ്മാൻ അൽബുഖാരി എന്ന അബ്ദുർറഹ്മാൻ കുഞ്ഞിക്കോയ തങ്ങൾ ഉള്ളാൾ 1341 റബീഉൽ അവ്വൽ 25 വെള്ളിയാഴ്ച ഫറോക്കിനടുത്ത കരുവൻതിരുത്തിയിലാണ് ജനിച്ചത്. പിതാവ് സയ്യിദ് അബൂബക്കർ ചെറുകുഞ്ഞിക്കോയ തങ്ങൾ അൽബുഖാരി. വാഴക്കാട് കൊന്നാര് അബ്ദുർറഹ്മാൻ ബുഖാരിയുടെ മകൾ ഹലീമ എന്ന കുഞ്ഞി ബീവിയാണ് മാതാവ്. കരുവൻതിരുത്തിയിലെ പുത്തൻവീട്ടിൽ മുഹമ്മദ് മുസ്‌ലിയാരിൽ നിന്നാണ് ഖുർആനും പ്രാഥമിക ദർസീ കിതാബുകളും പഠിച്ചത്. കരുവൻതിരുത്തി ജുമുഅത്ത് പള്ളിയിലായിരുന്നു മുഹമ്മദ് മുസ്‌ലിയാർ ദർസ് നടത്തിയിരുന്നത്.

1956 ൽ സമസ്ത കേന്ദ്ര മുശാവറ അംഗമായി.

1975 ൽ മുശാവറ വൈസ് പ്രസിഡന്റ്  അയനിക്കാട് ഇബ്രാഹിം മുസ്ലിയാരുടെ നിര്യാണത്തെ തുടർന്ന് വന്ന ഒഴിവിലേക്ക് സമസ്ത മുശാവറ സീനിയർ വൈസ് പ്രസിഡന്റ് ആയി സയ്യിദ് അബ്ദുറഹ്മാൻ കുഞ്ഞി കോയ തങ്ങളെ തിരഞ്ഞെടുത്തു.

1989 ൽ സമസ്ത യിൽ അഭിപ്രായ വ്യത്യാസം കാരണം അനിവാര്യ ഘട്ടത്തിൽ സമസ്ത സീനിയർ വൈസ് പ്രസിഡണ്ട് എന്ന നിലക്കും 1977 മുതൽ പതിറ്റാണ്ടുകൾഅവിഭക്ത സമസ്ത മുശാവറ യോഗ അധ്യക്ഷൻ എന്ന നിലക്കും 

സമസ്ത കേരള ജംഇയ്യത്തുൽ ഉലമ യുടെ ജനറൽ ബോഡി വിളിച്ചു കൂട്ടി അവിഭക്ത സമസ്ത യി ലെ 6000 തോളം വരുന്ന അവിഭക്ത സമസ്ത ജനറൽ ബോഡി യോഗം ചേർന്ന് മുശാവറ പുന സംഘടിപ്പിച്ചതു മുതൽ സമസ്ത യുടെ പ്രസിഡന്റ്‌ ആയി ഉള്ളാൾ സയ്യിദ് അബ്ദുറഹ്മാൻ കുഞ്ഞി കോയ തങ്ങൾ അൽ ബുഖാരി(ഉള്ളാൾ തങ്ങൾ)   തിരഞ്ഞെടുക്കപ്പെട്ടു.

## അവലംബം
സമസ്തയുടെ യഥാർത്ഥമായ രീതിയിൽ മുന്നോട്ടു കൊണ്ട് പോകാൻ സമസ്ത പുന:സംഘടിപ്പിച്ചു വർഗ്ഗം:മുസ്ലീം മത നേതാക്കൾ
വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:ഇന്ത്യയിലെ സുന്നി മുസ്ലീങ്ങൾ
വർഗ്ഗം:1920-ൽ ജനിച്ചവർ
വർഗ്ഗം:എപി വിഭാഗം സമസ്തയുടെ നേതാക്കൾ
സ്കോളർസ് മേറ്റ്

ചെസ്സിൽ, **സ്കോളർസ് മേറ്റ്** സാധ്യമാകുന്നത് താഴെ പറയുന്ന നീക്കങ്ങളിലൂടെയാണ്:

:1. e4 e5 
:2. Qh5 Nc6 
:3. Bc4 Nf6?? 
:4. Qxf7#

ഈ നീക്കങ്ങൾ ചെറിയ വ്യത്യാസങ്ങളോടെ, വ്യത്യസ്ത നീക്കക്രമമുപയോഗിച്ച് കളിക്കാവുന്നതാണ്. എന്നാൽ, f7 കള്ളിയിലേക്ക് (കറുപ്പാണ് മേറ്റിങ്ങിനു ശ്രമിക്കുന്നതെങ്കിൽ f2) ആനയെയും മന്ത്രിയെയും ഉപയോഗിച്ചുള്ള ലഘുവായ മേറ്റിങ്ങാണ് എല്ലാ കളികളുടെയും അടിസ്ഥാന സൂത്രം.

ചെസ്സിൽ, നാലുനീക്കത്തിലവസാനിക്കുന്ന മറ്റുരീതിയിൽ സാധ്യമാണെങ്കിലും, സ്കോളർസ് മേറ്റ് പലപ്പോഴും നാലുനീക്ക ചെക്ക്മേറ്റ് എന്നും അറിയപെടുന്നു.
## മറ്റു ഭാഷകളിലെ നാമങ്ങൾ
* ഫ്രഞ്ച്, തുർക്കിഷ്, ജർമ്മൻ, ഡച്ച്, സ്പാനിഷ്, പോർച്ചുഗീസ് എന്നീ ഭാഷകളിൽ : *ഷെപ്പേർഡ് മേറ്റ്*
* ഇറ്റാലിയനിൽ : *ബാർബർസ് മേറ്റ്*
* പേർഷ്യൻ, ഗ്രീക്ക്, അറബിക് എന്നീ ഭാഷകളിൽ : *നെപ്പോളിയൻസ് പ്ലാൻ*
* റഷ്യൻ ഭാഷയിൽ : *ചിൽഡ്രൻസ് മേറ്റ്*
* പോളിഷ് (ഫൂൾസ് മേറ്റ് എന്നത് *സ്കോളർസ് മേറ്റ്* ആയി അറിയപെടുന്നു), ഡാനിഷ്, ജർമ്മൻ, ഹംഗറിയൻ, സ്ലോവാക്കിയൻ, ഹെബ്രൂ എന്നീ ഭാഷകളിൽ : *ഷൂമേക്കർസ് മേറ്റ്*
* ഫിന്നിഷ്, സ്വീഡിഷ്, നോർവിജീയൻ, ഡാനിഷ് എന്നി ഭാഷകളിൽ : *സ്കൂൾ മേറ്റ്*
* എസ്പരാന്റോ ഭാഷയിൽ : *സ്റ്റുൽട്ടുലാ മേറ്റ്* (ഫൂൾസ് മേറ്റ്)
* സ്പാനിഷ് ഭാഷയിൽ : *ജാക്വാ അൾ പാസ്റ്റർ*
   

വർഗ്ഗം:ചെസ്സിലെ ചെക്ക്മേറ്റുകൾ
അപർണ ഗോപിനാഥ്

മലയാളചലച്ചിത്ര നടിയാണ് **അപർണ ഗോപിനാഥ്**. ചെന്നൈയിൽ ജനിച്ചു വളർന്ന അപർണ എബിസിഡി എന്ന മലയളചലച്ചിത്രത്തിലാണ് ആദ്യമായി അഭിനയിച്ചത്.

## ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*നാടകമേ (എന്റെ) ഉലകം

വർഗ്ഗം:മലയാളചലച്ചിത്രനടിമാർ
വർഗ്ഗം:1983-ൽ ജനിച്ചവർ
പന്നിമൂക്കൻ ആമ

പാപ്പുവ ന്യൂ ഗിനിയയിലും ഓസ്ട്രേലിയയിലും കാണുന്ന ശുദ്ധജല ആമയാണ് പിഗ്-നോസ്ഡ് ടർട്ടിൽ (Pig-Nosed Turtle) എന്ന **പന്നിമൂക്കൻ ആമ**. കെരെറ്റൊചെലിസ് ഇൻസ്കൾപ്റ്റ (Carettochelys insculpta) എന്നാണ് ശാസ്ത്രനാമം. കെരെറ്റൊചിലിഡേ എന്ന ആമകുടുംബത്തിലെ ഇന്ന് ജീവിച്ചിരിക്കുന്ന ഏക അംഗമാണ് ഇത്. നാലുകോടി വർഷം മുൻപേ ഈ കുടുംബത്തിൽപെട്ട ആമകൾ ഭൂമിയിൽ ജീവിച്ചിരുന്നു. ഇവയ്ക്ക് കടലാമകളെപ്പോലെ നീന്താനുള്ള തുഴ പോലെയുള്ള അവയവം ഉണ്ട്. ഇവയുടെ മൂക്ക് പന്നികളുടെ മൂക്കിനു സമാനമാണ്.  ഈ  മൂക്ക് വെള്ളത്തിന്റെ പുറത്തേക്ക് തള്ളി ഇരകളെ ആകർഷിച്ചാണ് ഇവ ഇര പിടിക്കുന്നത്. ഇവയുടെ മൂക്കിന്റെ ഭാഗത്തിന് സംവേദനക്ഷമത കൂടുതലുമാണ്. കൂട്ടിലിട്ട് വളർത്താൻ വേണ്ടി വൻതോതിൽ ഇവ വേട്ടയാടപ്പെടുന്നുണ്ട്.

## അവലംബം

വർഗ്ഗം:ആമകൾ
വട്ടക്കളി

ക്രിസ്ത്യാനികളുടെ ഇടയിൽ കല്യാണത്തോടനുബന്ധിച്ചുള്ള ഒരു വിനോദകലയാണ് വട്ടക്കളി. കല്യാണ നാളിലും തുടർനുള്ള രണ്ടു മൂന്നു ദിനങ്ങളിലും കളികൾ നടത്തും.
മതപരമായ ഗാനങ്ങളാണു പാടുന്നത്.വധൂവരന്മാരെ വിശേഷ വസ്ത്രാഭരണാദികൾ അണിയിക്കുന്നതായി വർണ്ണിക്കുന്ന പാട്ടുകളും ഉണ്ട്.
അഷ്ടകലാശം

കഥകളിയിലെ മറ്റു കലാശങ്ങളിൽ നിന്ന് ഭിന്നവും മനോഹരവുമായ ഒരു നൃത്തവിശേഷമാണ് **അഷ്ടകലാശം**. കാലകേയവധത്തിൽ അർജ്ജുനനും കല്യാണസൗഗന്ധികത്തിൽ ഹനുമാനും സുഭദ്രാഹരണത്തിൽ കൃഷ്ണനും ബലരാമനും ചേർന്നും ഒക്കെ ഈ നൃത്തവിശേഷം പതിവുണ്ട്. പ്രധാനമായും തീവ്രവികാരത്തെ സൂചിപ്പിക്കുന്ന സന്ദർഭങ്ങളിൽ ആണ് ഇത് പതിവുള്ളത്. യശശ്ശരീരനായ കീഴ്പ്പടം കുമാരൻനായർ ലവണാസുരവധത്തിൽ ഹനൂമാനും ലവകുശന്മാരും ഒപ്പം അഷ്ടകലാശം എടുക്കാറുണ്ട്. അടുത്തകാലത്ത് ബാലിവിജയത്തിലെ ബാലിയും ഇത് ചവിട്ടുന്നുണ്ട്. കലാശങ്ങൾ ക്രമേണ വേഗത്തിലാകുന്നതും മേളത്തിനനുസരിച്ച് നടൻ നൃത്തം ചവിട്ടുന്നതും കാണാൻ രസമാണ്.

## നിവാതകവചകാലകേയവധം അഷ്ഠ കലാശത്തിന് പ്രാധാന്യമുള്ള ആട്ടക്കഥയാണ്.

## സ്രോതസ്സുകൾ
* http://www.kathakali.info/ml/article/The_Keezhpadam_Way_Of_Ashtakalasham_Teaching_And_Enacting 
* http://www.kathakali.info/ml/article/Keezhpadam_Ashta_Kalasham_An_Analysis 

## പുറം കണ്ണികൾ
* https://www.youtube.com/watch?v=f8tNzvgu0HI
* കലാമണ്ഡലസമ്പ്രദായമുള്ള അഷ്ടകലാശം വീഡിയോ. കഥ: സുഭദ്രാഹരണം. ബലഭദ്രരും ശ്രീകൃഷ്ണനും

വർഗ്ഗം:കഥകളി
നാലാം കേരളനിയമസഭ

കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന നാലാമത്തെ നിയമസഭാ പൊതു തിരഞ്ഞെടുപ്പിൽ (1970) തിരഞ്ഞെടുക്കപ്പെട്ട അംഗങ്ങളായിരുന്നു **നാലാം കേരള നിയമസഭയെ** പ്രതിനിധീകരിച്ചത്. 1970 ഒക്ടോബർ നാലിനാണ് സി. അച്യുതമേനോന്റെ നേതൃത്വത്തിൽ നാലാം കേരള നിയമസഭ ഔദ്യോഗികമായി നിലവിൽ വന്നത്.  1970 സെപ്റ്റംബർ പതിനേഴിനാണ് അസംബ്ലി തിരഞ്ഞെടുപ്പ് നടന്നത്.   മൂന്നാം നിയമസഭ തിരഞ്ഞെടുപ്പിനെ തുടർന്ന് ഇ.എം.എസ്‌. നമ്പൂതിരിപ്പാടും തുടർന്ന് സി. അച്യുതമേനോനനും മുഖ്യമന്ത്രിമാരായിരുന്നു. അച്യുതമേനോൻ മന്ത്രിസഭ കാലാവധി പൂർത്തിയാക്കുകയും 1970-ൽ തിരഞ്ഞെടുപ്പിനെ നേരിടുകയും ചെയ്തു. തിരഞ്ഞെടുപ്പിനെ നേരിട്ട് തുടർച്ചയായി അതെ മന്ത്രിസഭ ആദ്യമായി കേരളത്തിൽ അധികാരത്തിലേറിയത് നാലാം കേരളനിയമസഭയുടെ തിരഞ്ഞെടുപ്പിലൂടെയാണ്.  

## നിയമസഭാംഗങ്ങൾ

കേരള നിയമസഭയുടെ ചരിത്രത്തിൽ ഏറ്റവും കൂടുതൽ സിറ്റിംഗ് സാമാജികർ മരണപ്പെട്ടത് നാലാം നിയമസഭയിലായിരുന്നു.

# കെ.ടി. ജോർജ്ജ്- പറവൂർ -ഏപ്രിൽ 3, 1972
# വി.വി. കുഞ്ഞമ്പു- നീലേശ്വരം -ജൂലൈ 2, 1972
# എ. കുഞ്ഞിക്കണ്ണൻ- ഇരിക്കൂർ - നവംബർ 23, 1973
# കെ.ഐ. രാജൻ- പീരുമേട് - നവംബർ 6, 1974
# ജി. കുട്ടപ്പൻ- നേമം - മാർച്ച് 20, 1975
# ടി.കെ. ദിവാകരൻ- കൊല്ലം - ജനുവരി 19, 1976
# കൽപള്ളി മാധവ മേനോൻ- കോഴിക്കോട്-2 -ജൂലൈ 9, 1976
# കെ.എം. ജോർജ്ജ്- പൂഞ്ഞാർ - ഡിസംബർ 11, 1976

## ഇതും കാണുക
* കേരളത്തിലെ മന്ത്രിസഭകൾ
* കേരളത്തിലെ നിയമസഭാമണ്ഡലങ്ങളുടെ പട്ടിക

## അവലംബം
 

വർഗ്ഗം:കേരള നിയമസഭ